open-index/open-wikipedia-markdown huggingface dataset:
魔法值

**魔法值**（常簡寫作  ，又叫 ，）係角色扮演遊戲（RPG）成日用嘅機制，設計上屬於資源系統，用嚟代表遊戲角色有幾多「能量」或者「法力」淨，可以用嚟施展魔法。玩家消耗魔法值去使用咒語或者第啲特殊異能，法力冇晒就唔能夠再施展。魔法值呢個概念早喺一九九〇年代前就已經存在，後來成為咗電子角色扮演遊戲入便嘅標準元素。

廣義化嘅話，魔法值可以泛指遊戲角色使用特殊異能嗰陣要消耗嘅資源，而由於角色扮演遊戲傳統上多數採用奇幻嘅美術外觀，呢啲異能往往係包裝成咒語同魔法，所以呢個數值就稱為**魔法值**；若果隻遊戲採用科幻設定，噉嘅數值就可能會嗌做**能量**，但重點不變－都係有一個數值，反映角色淨低幾多虛擬資源可以用嚟使用特殊異能。

喺粵港地區嘅中文，一般會用**魔法值**或者**魔力值**嚟指呢個概念，而喺粵語較日常化嘅口語之中，就可能會用**魔法條**或者**藍條**（顯示淨低幾多魔法值嘅長條，好多時都係藍色嘅）等嘅詞嚟指魔法值或者相關概念。

## 遊戲機制

喺多數 RPG 入便，魔法值係一種資源，用數值代表。每當角色施展咒語或者使用特殊技能嗰時，都會消耗一定量嘅法力。法力不足嗰陣，玩家就暫時用唔到需要法力先用到嘅技能，必須透過以下呢啲途徑嚟回復法力：
* 道具，比如係「魔法藥水」噉。
* 休息系統，例如喺旅館休息，唞足精神之後就生命值同魔法值都回復晒。
* 某啲技能或者裝備效果能夠恢復法力，例如某件裝備，著住就能夠被動噉每秒恢復 1 點法力。
魔法值系統可以令遊戲中嘅法術同異能使用更有策略性：玩家要喺戰鬥中平衡攻擊力、回復力同埋資源消耗，唔可以無限施法。

此外，噉嘅系統亦起到遊戲平衡嘅作用，例如較強勁較高級嘅咒語，要消耗大量法力先用得。所以即使去到遊戲後期，玩家學晒啲咒語又夠法力施展，喺某啲情況下佢依然可能有誘因去用較弱嘅初級咒語，節省法力。

角色嘅**最大魔法值**（max MP；指最多可以持有幾多魔法值）往往會伴隨能力值上升而跟住升。去到遊戲後期，玩家控制嘅角色能夠使用初頭唔夠魔法值用嘅異能，突顯角色嘅成長。

要留意嘅係，《魔法風雲會》等好多集換式咭遊戲會用嘅 mana 資源機制雖然個名類似，但係同典型 RPG 用嘅魔法值喺用法上有明顯差異。

## 遊戲例子
唔同遊戲，對魔法值嘅處理方式都唔同。

喺《最終幻想》入面，魔法值係施放魔法咒語嘅資源，黑魔法、白魔法同時空魔法各有唔同嘅效果，包括係用火焰同雷電攻擊敵人、回復隊友嘅生命值同埋令到隊友行得快啲... 等等，不過無論邊種魔法，都要有足夠嘅法力至用得，而且愈強力嘅咒語，消耗嘅法力就愈多。

喺《艾爾登法環》入面，魔法值被稱為**專注值**（簡寫 FP）功能上近乎等同魔法值。玩家角色使用魔法或者特殊戰技嗰時都會消耗專注力。而玩家可以飲用藍色聖杯藥水嚟回復專注力。呢個系統將傳統 RPG 嘅魔法值機制融咗入去高難度嘅動作遊戲之中。

《小朋友齊打交》雖然係格鬥遊戲，都有使用魔法值噉嘅機制，角色普通出拳或者起腳踢對手唔洗消耗魔法值，但係使用特殊招式嗰陣就要。呢隻遊戲冇旅館嘅機制，角色嘅魔法值會隨時間而慢慢恢復。玩家亦可以執戰場上出現嘅啤酒樽，飲啤酒嚟回復魔法值。

喺最終幻想早期作品等較舊嘅作品之中，魔法值對於唔用魔法嘅職業嚟講係完全冇用嘅，所以屬於呢啲職業嘅角色，往往係冇魔法值，其最大魔法值為 0 。而一九九〇年代中嘅 RPG 就較多會開始容許非魔法嘅角色有一定魔法值，例如喺艾爾登法環同相關遊戲之中，就算係非魔法系嘅角色，施展某啲特殊技能嗰陣都要用魔法值。

## 替代系統
喺二十一世紀初，魔法值係 RPG 常用嘅資源系統，但亦有遊戲會採用第啲設計思路。

例如《最終幻想》頭嗰兩集，仲未採用魔法值嘅系統，而係用咗**咒語次數**。角色每個咒語只可以施展若干次，例如等級一咒語可以用三次、等級二咒語可以用兩次呀噉，用晒就要用魔法藥水或者去旅館休息先至可以回復。後來系列先至轉用數值型魔法值，更貼合電子遊戲嘅即時戰鬥節奏。

亦可以睇吓《龍與地下城》嘅 spell slot（咒語欄位）系統，都係限住咒語可以用幾多次。

## 詞源考究
據語源學考究，現代歐語會用嘅 mana 一詞本來係嚟自南島語系文化，意思大致可以理解為遍佈自然界嘅神秘力量。呢隻詞後來經人類學研究入咗去歐洲嘅眾語言嗰度，大致係用嚟指無形嘅靈性能量。後來呢隻詞喺二十世紀後半俾歐美嘅遊戲設計師攞咗去用，指遊戲角色施展魔法嗰陣要用嘅能量或者法力。截至廿一世紀初，呢隻詞已經成為咗打機用語嘅一部份。

## 睇埋
* 經驗值
* 能力值
* 龍與地下城

## 引咗
得分

**得分**（）係指某場遊戲中，由個體玩家或者團隊具有嘅數值，通常做嗰個玩家或者團隊「係咪成功」嘅指標；每當某位玩家或者團隊達到某啲指標嗰陣，佢（哋）就會得到分數，而等到遊戲限時到嗰時，得分較高嗰一方就會贏，又或者最先攞到若干分數嗰一方贏。

## 概念
***排行榜**（leaderboard）：一個顯示得分最高嗰 n 個玩家（n 數值視個別遊戲而定）嘅名同佢哋嘅得分嘅版，主要用嚟俾高分嘅玩家晒命，常見於網上遊戲同遊戲化。
***得分乘數**（multiplier）：指一個增加或者減少得分嘅效果，例：一隻平台遊戲，玩家有得喺進入一個關卡之前揀選一啲效果嚟用，其中一個效果係「令主角跑得快啲，但完成嗰一關嘅得分會扣 20%」（個效果嘅得分乘數係 0.8）－嗰一關會變易咗，但同時得分會少咗。

## 參考
八三一太子站事件

**八三一太子站事件**，又叫**太子恐襲**，係2019年8月31號晚喺港鐵太子站發生嘅爭議事件。當晚10到42分到53分，一班由旺角站前往太子站嘅列車上**，**有兩批乘客口角同動武，警察接報到場處理。

有記者影到，當時有身着黑衫嘅示威者喺月台換衫， 喬裝成普通乘客，有人撐開雨遮遮擋其他正換衫嘅示威者。部分站內嘅閉路電視喺呢段時間被破壞。

執法期間，警方嘅速龍部隊成員同防暴警員用到警棍同胡椒噴霧，至少7人受傷。警方在此事件中的行動被批評係無差別攻擊市民或過度使用武力，有人將事件視為「元朗襲擊事件嘅警察版」, 「屍殺列車」。

警方深夜開記招，形容831係「香港經歷浩劫」，又指示威者「喬裝市民」，並堅持武力恰當，重申會追究示威者。

事後有傳有人喺事件中死咗，就算特區政府、警務處同埋醫院管理局聲稱冇噉嘅事，都重有大把人對「八三一打死人」嘅傳聞深信不疑，同埋連續多日喺太子站外搞悼念活動。政府及港鐵雖然受到民間嘅輿論及訴訟施壓，但係始終拒絶畀人哋睇閉路電視影片，而只係揀咗少量定格畫面嚟公開；唔少大眾因此認為，冇公開嘅畫面確實記錄咗殺人過程。

同年10月底，香港民意研究所同香港中文大學分別都就「八三一打死人」嘅傳聞做過調查：前者結果顯示有48%受訪者「好贊成」或者「幾贊成」有死過人嘅講法；後者結果顯示有52%受訪者認為有死過人嘅講法「絕對真確」或者「應該真確」。

同年11月底，民間網媒傳真社事後訪問過當晚47名被捕者，包括6名網傳「遇害」者，同時透過其他被捕者互相核證說話內容，證實所謂「死者」都係响清醒狀態下被送去醫院或者警署。傳真社同時發現，事件發生三個月以嚟，警方回覆傳真社嘅被捕人數同傷者人依然次次都有出入。

之後香港有許多民眾自主聚集係太子站前獻花、哀悼紀念831事件週年，亦有大量警方在旺角至太子一帶四處截查行人，2020 國安法實施後，警方以「非法集結」拘捕他們，警方批評一周年已漸趨「淡靜」。 但事實上，831 紀念活動己發展為國際活動。

## 後續
### 2021年國安教育日小學生玩具槍風波
喺2021年國安教育日，香港警察學院開放咗一啲場地俾公眾參觀，其中喺模擬港鐵車廂嘅場地入面，有小學生被影到用玩具槍指住其他同學，事件引起公眾嘩然，有媒體形容當時嘅情況就好似重演八三一太子站恐怖襲擊事件咁樣。資深傳媒人區家麟形容事件係震撼教育，八仙嶺大火倖存者張潤衡亦批評事件離譜，提及喺氣槍射擊訓練入面，學員會被教導接觸槍枝之前，就算係玩具槍都唔可以用來指住人，就算小學生無心，但在旁嘅警察亦應該阻止。但警察並無咁做，質疑警察係無知定係殺戮成性。

## 文化影響
呢件事引起全球唔少關注，當中警察襲擊市民嘅片段喺唔少演藝作品都有收錄，例如電影《香港本色》。同埋方皓玟歌曲《人話》嘅MV

## 睇埋
*人大八三一五周年示威活動
*七二一元朗襲擊
*米報 速龍 高清 BACKUP 

## 參考
火紙

**火紙**，唐字，可以指：

* 燒着嘅紙。
* 閃火紙，魔術用品。
* 粗紙，竹造，可以造紙錢，代替燒帛拜神。見諸天工開物。
閃火紙

**閃火紙**，紙一種，燒得快，有閃光，唔留灰，魔術常用。故此又叫**火紙**、**閃光紙**、**魔術火紙**、**火焰紙**、**閃燃紙**等。實情係硝化纖維，經硝酸浸過嘅紙。

英文叫**flash paper**或者**magic flash paper**。

## 註
能力值

**能力值**（；）係遊戲入面用來模擬現實世界嘅簡單數學模型，用數值代表遊戲角色喺虛擬世界入面嘅能力。如果係 RPG，個模型會模擬埋學習同鍛練，所以遊戲嘅唔同部分會俾角色嘅能力值喺某啲事發生咗之後（最通常係升級，亦有例如用咗某樣嘢某啲次數之後，又或者做咗某樣嘢某啲次數之後）會增長。

## 概念

是但一個遊戲角色嘅能力，都係用多種屬性代表，而各種屬性嘅唔同數值就代表各種能力嘅強弱，夾埋一齊，呢啲屬性就代表遊戲角色嘅整體能力，影響佢喺遊戲入面可以做乜嘢，同做嘢嘅時候做成點。例如，某隻電子遊戲嘅模型可能有三個屬性，一個數代表每個角色慢慢行嘅速度，一個代表佢好快咁走嘅速度，一個代表佢嘅攻擊會造成幾多傷害呀噉，呢啲屬性就係所謂嘅能力值。能力值呢家嘢喺絕大多數遊戲當中都會用到。

能力值通常分兩類，一種係百分比，另一種係唔係百分比嘅實數。百分比代表嘅係機會率，例如出招嗰陣打中目標嘅機會；但係喺遊戲嘅數學模型，事件嘅實際機會率可能設咗上限，例如喺某個遊戲入面，角色嘅命中率能力值可能係 90%，但係喺個模型入面，命中率其實唔會高過 70%。

喺電腦嘅 RPG，能力值好多時會受遊戲道具影響，除咗武器同裝甲（或者可能可以計埋符或者騎得嘅動物）影響能力值講得通之外，有好多影響能力值嘅嘢其實都好唔合理，例如着衫、戴頸鍊、養寵物等等通常都會提升能力值。

## 相關
有啲 RPG（包括好多嘅 MMORPG）喺能力值嘅增長方面，玩家可以決定升級帶來嘅能力值增長可以點樣分配，爾啲未決定點用嘅能力值增長叫**能力點**（）。能力點 係 RPG 先會有嘅角色數值，同經驗值類似，都係角色會隨住達成工作累積嘅，但係可以攞嚟「買」異能。

唔少 RPG 有**技能樹**嘅機制，用來模擬現實世界中嘅 ｢基礎知識｣，即係要學識某樣嘢之前，一定要首先學咗基礎先。技能樹嘅機制局住個玩家決定角色要向邊個方向發展，而玩家喺得到能力點之後可以用能力點買技能樹上嘅異能俾自己嘅角色用。喺現實世界，學咗一樣技能冇得變第種技能，喺 RPG 能力點亦通常用咗之後就冇，而且多數冇得退，不過有啲 RPG 會俾用家用相當代價退返能力點。

另外，好多電腦嘅 RPG 會有一個代表估計中嘅總體戰鬥能力嘅數值，唔同遊戲可能唔同名，但係好多時會係**戰鬥力**（CP）或者類似叫法。CP 並唔係一種真嘅能力值，只係一種估計，係由部分能力值經過某種算式計出來。

## 睇埋
*桌上 RPG
*生命值
*魔法值

## 引咗
關卡密碼

**關卡密碼**（**password**）係電子遊戲機制一種。用呢種機制嘅遊戲多數係冇存檔機制，但又想玩家唔會一熄機就冇嗮啲進度，於是就用以下嘅做法：每當玩家過咗一關嗰時，隻遊戲會話嗰關嘅相應密碼佢知，等個玩家下次再開機玩嗰時，可以靠入密碼，畀隻遊戲知佢過咗嗰關。關卡密碼呢種機制常見於 1980 至 1990 年代嘅遊戲，但自從互聯網普及，玩家可以輕易噉上網知道嗮隻遊戲嘅密碼，所以經已好少可會有遊戲仲會用關卡密碼呢種機制。

## 參考
JOKER小丑

《**JOKER小丑**》（***Joker***）係一部2019年美國心理驚悚電影，由做導演，佢同埋寫劇本，改編DC漫畫嘅小丑。劇本靈感嚟自馬田史高西斯嘅電影，尤其係《的士司機》（1976年）同埋《喜劇之王》（1982年），重有漫畫《》（1988年）。主演係華堅馮力士，佢扮演小丑，其他演員有羅拔迪尼路、、。

套戲喺2019年8月31號第76屆威尼斯影展做全球首映，贏咗最高榮譽嘅金獅獎。續集係《小丑：雙瘋》，喺2024年上畫。

## 演員
* 華堅馮力士 飾演 Arthur Fleck/小丑
* 羅拔迪尼路 飾演 Maurice "Murray" Franklin
*  飾演 Sophie Dumond
*  飾演 Penny Fleck
**  飾演 後生嘅Penny
*  飾演 
* Carrie Louise Putrello 飾演 
*  飾演 
*  飾演 Bruce Wayne
* 同埋 飾演 Randall同埋Gary
* 同埋 飾演 葛咸城警察局探員Garrity同埋Burke
*  飾演 Gene Ufland
* Sharon Washington 飾演 Debra Kane
*  飾演 Hoyt Vaughn
*  飾演 Clark
*  飾演 Dr. Benjamin Stoner
* 、同埋Carl Lundstedt 飾演 三個喺地鐵騷擾Arthur嘅人
* 同埋 飾演 搞笑演員
*  飾演 Javier
*  飾演 Ethan Chase（未掛名）
* April Grace 飾演 Arkham治療師

## 睇埋
*《小丑：雙瘋》
自動存檔

**自動存檔**（**autosave**）係遊戲機制一種，指一隻電子遊戲嘅程式會定時定候自動做存檔，唔使玩家嗌。
變數 (編程)

喺用高級程式語言做嘅編程上，**變數**（； ）係指緊某個儲存位置（記憶體地址）加埋一個符號性質嘅名（識別碼）。變數會帶住一件數據，有一個數值，好多時都會容許用家修改，程式喺執行期間隨時攞出嚟用或者修改。

## 基本概念

喺大多數程式語言入面，變數都有特定嘅資料類型，用嚟話畀電腦知呢份數據應該點樣處理同埋要佔據幾多空間：
*整數（integer）：用嚟存放冇小數位嘅數值，例如 10、-5 或 0。
*浮點數（float）：用嚟存放帶有小數位嘅數值，例如 3.14159 或 -0.01。
*字串（str / string）：用嚟存放文字內容，通常會用引號括住，例如 "Hello World" 或 "粵語維基"。
*布林（Boolean）：淨係得兩個值，1（真）或 0（假），通常用於邏輯上嘅判斷。

例如以下呢段簡單嘅 Python 碼，會攞 `num1` 同 `num2` 呢兩個浮點數輸入，再計兩個數加埋一齊嘅結果 `sum` 同埋前者減後者得出嘅差 `diff`，最後畀個結果出嚟睇：


```python3
# 獲取輸入並轉做浮點數
num1 = float(input("請輸入第一個數字: "))
num2 = float(input("請輸入第二個數字: "))

# 進行運算並將結果草入變數
sum = num1 + num2
diff = num1 - num2

# 輸出結果
print("加埋係:", sum)
print("減出嚟係:", diff)
```


## 應用例子

變數係高級編程其中一個最基礎嘅概念，做編程工作實會用到。

計數機程式可以噉做：用家輸入兩個數字，撳要做加法嗰陣，程式會定義兩個變數（例如 `num1` 同 `num2` ）嚟存放兩個輸入嘅值，再定義第三個變數 `sum` 嚟儲住個結果：
:`sum = num1 + num2`

電腦模擬程式則可能係：例如做物理模擬，模擬一個波喺空氣中下跌，程式可以用變數 `vel` 儲住速度值，用運動學方面嘅物理定律計呢個數會點樣隨住時間而變化，並且將結果顯示出嚟睇。

## 作用域

一個變數嘅作用域，係指佢喺個程式嘅邊部份用得。

## 改名方法

同變數改名都有一定嘅學問。變數嘅名改得唔好，好易會搞到睇源碼嘅人睇到一頭霧水。喺實作嘅軟件工程上，呢點相當重要：任何 project 都實係要成  人一齊做嘅，一位軟件工程師寫好咗源碼之後，實要交畀第個處理。

## 睇埋
*物件嘅特性
*高級程式語言

## 引述

引用來源：

*
促發效應

**促發效應**（ ）係一種心理現象，指接收到一種刺激嗰陣，會無意識噉影響個人處理第啲刺激。

## 實驗做法

由直覺噉諗，當一個人見到某隻詞語嗰陣，佢會諗起啲語義上相似嘅詞，即係例如一個熟識粵語嘅人聽到**貓**（ ）一詞嗰時，佢好有可能會聯想式噉諗起埋**[[喵]]**等嘅相關詞語。呢種現象用促發實驗，可以輕易觀察得到，簡化講即係話一個人睇到某隻詞之後，佢對同嗰隻詞喺語義上相似嘅詞反應會快咗。

## 理論解釋

語義網絡嘅概念，成日會用嚟想像人腦點樣組織記住咗嘅詞彙。

## 另見
*詞庫
*心靈詞庫

## 引咗
王琦

**王琦**，字**琢崖**，大清錢塘人，乾隆嗰時出名學者。注有《李太白文集》三十六卷、《李長吉歌詩匯解》五卷，重幫手趙殿成注釋《王右丞集》之中嘅佛教典故。

琦
電子競技

**電子競技**（ | ），簡稱**電競**，係指有組織嘅大型多人電子遊戲競技比賽；電子競技通常會有專業打機嘅人參與，而且會用大銀幕播放比賽片段，畀觀眾可以欣賞參賽者嘅精湛技術。電子競技呢家嘢係廿一世紀初興起嘅，因為呢啲比賽成功吸引到大量觀眾，所以電子競技比賽嘅獎金好多時數以十萬美元計。

## 引咗
電子遊戲茅招

**電子遊戲茅招**（）係指電子遊戲嘅玩家用非正當嘅方式玩一隻遊戲，目的通常係要令遊戲變得更加容易，又或者係喺 PvP 嘅遊戲當中打低自己正常情況下唔能夠打低嘅對手。
## 茅招碼
茅招碼（cheat code）：指由製作組特登加入嘅隱藏碼，入咗會引致特定（通常令遊戲變易啲）嘅效果，例如有隻遊戲，個玩家入個密碼或者以某個特定次序撳掣，就令到玩家角色嘅血量提升 10 倍；製作組會加入噉嘅碼通常係貪得意，又或者可能想用嚟測試隻遊戲嗰陣用。
## 超感官秘技
超感官秘技（ESP cheat）：ESP 係指 extra-sensory perception－英文超感官知覺噉解；ESP 秘技包含令玩家睇到一啲正常情況下睇唔到嘅資訊嘅秘技，例如有隻秘技，一用咗就令玩家可以隔牆睇到敵人。
## Wallhack
Wallhack：指干擾遊戲世界裏面啲牆嘅秘技，例子有令牆變透明（呢種牆侵係超感官秘技一種）或者直接俾玩家隔牆打中敵人。

## 睇埋
*犯規
## 參考
電子遊戲機械人

喺電子遊戲上，**機械人**（；英文：**bot**）係指一啲特殊嘅人工智能程式，重點係曉一定程度上噉代人打機：例如想像一個人寫咗隻人工智能程式，再用一啲軟件將呢個程式啲 output（個輸出通常表示「個程式想撳邊個掣」）轉化做俾一個行緊嘅遊戲程式嘅 input，而假設佢隻程式寫得好，令到隻程式啲輸出能夠達成隻遊戲入面嘅目標，噉嗰個程式就可以算係一部電子遊戲機械人。
## 用途

啲人會寫機械人嚟打機嘅原因可以有好多：
*一方面，寫得好嘅電子遊戲機械人可以攞嚟模擬真實嘅玩家，而噉就表示呢啲機械人可以俾隻遊戲嘅玩家唔使上網都會有同第啲玩家 PvP 嘅感覺，而且喺電子遊戲製作上又可以用呢啲機械人嚟做測試，睇吓隻遊戲玩起上嚟會係點嘅樣。
*另一方面，有啲玩家又會攞機械人嚟响 PvP 嘅遊戲當中出茅招－呢啲玩家會搵啲寫到好勁嘅機械人代自己打機，跟住又呃人話佢係靠自己嚟玩嘅；正路嚟講，「搵機械人代自己打」喺電子競技上係一樣被嚴格禁止嘅行為，一位玩家俾人捉到佢用機械人代打，起碼會俾人取消資格，甚至唔俾佢再參賽。
由 2010 年代開始，電子遊戲機械人呢家嘢就受到唔少人嘅關注：有唔少人工智能方面嘅研究都有興趣研究點樣教人工智能打機，諗住噉做可以令人工智能更加似人類；例如伊隆馬斯克（Elon Musk）有份搞嘅人工智能研究平台 OpenAI 就喺 2016 年開設咗一個軟件平台專研究電子遊戲機械人。

## 睇埋

*射擊遊戲
*MMORPG
*遊戲 AI
*強化學習
*瓣瓣掂玩遊戲
*人工智能詞彙表

## 引述

## 拎
*Universe. *Open AI blog*.
*OpenAI's Universe is the fun parent every artificial intelligence deserves. *TechCrunch+*.
遊戲外掛

**遊戲外掛**（）：針對某一隻電子遊戲而編寫、能夠修改遊戲程式嘅程式。效果視個別外掛程式而定，例如有個外掛，係為一隻射擊遊戲而設嘅，效果係開咗個外掛會令遊戲入面啲牆變透明，等玩家可以睇到牆後面嘅敵人。

喺網遊，由於外掛會令玩家長期喺掛機狀態，令伺服器用好多資源嚟處理唔係由人控制嘅角色，令營運成本增加，甚至令其他玩家入唔到遊戲畫面或指定玩家撈遊戲嘅速度降低得太犀利。所以網遊外掛會俾好多玩家反感，甚至俾管理員封號停權都得。網遊外掛一般規律多數喺傾偈後長時間冇回復或動作過於單一而發生。
秘技咭匣

**秘技卡帶**（**cheat cartridge**）係篡改咗嘅遊戲卡帶；廿世紀尾嘅電子遊戲好多時都係用*卡帶*（cartridge）型式入落部機嗰度玩嘅，而秘技卡帶係俾某啲製作組以外嘅人改咗嘅卡帶，有內置秘技。

## 參考
遊戲物理

（）係指喺做遊戲編程嗰陣用程式嘅法則模擬現實世界嘅物理：除咗互動式小說等少數遊戲類型之外，電子遊戲多數都會有個空間俾玩家控制某啲嘢喺入面郁動，所以一隻遊戲嘅世界多數要有物理法則主宰啲嘢應該點郁（唔一定合乎現實世界嘅物理定律），而喺「更新遊戲世界狀態」嘅過程當中，個遊戲程式要按照遊戲嘅物理法則同玩家輸入計返個世界嘅狀態應該點變。

例如一隻用牛頓力學（Newtonian mechanics）嘅賽車遊戲，喺玩家撳咗「踩油」嘅掣嗰陣，要改變架車嘅加速度數值，而架車相應嘅速度同位置等變數亦要跟牛頓力學裏面嘅法則作出相應嘅改變。

## 力學模擬

以下呢段用 C 程式語言寫嘅源碼可以攞嚟模擬喺牛頓第二定律（Newton's second law）之下郁動嘅物體：

```cpp
double t = 0.0;
float dt = 1.0f;

float velocity = 0.0f;
float position = 0.0f;
float force = 10.0f;
float mass = 1.0f;
// 設一大柞變數，包括咗時間點（t）、時間間隔（dt）、速度（velocity）、位置（position）、件物體受嘅力（force）、同件物體嘅質量（mass）。

while ( t <= 10.0 ) // 重複噉計若干次，計到時間點係 10 為止。
{
    position = position + velocity * dt;
    velocity = velocity + ( force / mass ) * dt; // 用牛頓第二定律計吓件物體受嘅力同佢嘅質量會點影響佢嘅速度。
    t += dt;
}
```

## 碰撞探測

碰撞探測（collision detection）係指用嚟喺每個時間點探測一個世界內部「有冇邊對物件相撞」嘅演算法。碰撞探測「要點樣最佳化」係一條大問題：原則上，段演算法可以將所有物體可能配對遂對遂對攞嚟睇，但噉做運算複雜度會好高；比較有效率嘅做法可能係「將遊戲空間入面啲物件全部睇做長方體，排除邊對邊對物體冇可能係相撞緊」呀噉。

*命中框（hitbox）：遊戲空間入面對應一個角色或者一件物件嘅空間，如果有一吓攻擊（子彈等）同一件物件嘅命中框碰撞，個遊戲程式就會當呢一吓攻擊打中咗嗰件物件。喺 PvP 嘅動作遊戲當中，美術設計上比較大隻嘅角色命中框會大啲，令佢哋比較容易俾敵人打中，但同時佢哋嘅血量又會多啲，所以比較能夠承受攻擊。
*傷害框（hurtbox）：指一吓攻擊（以子彈等物件代表）嘅命中框，一吓攻擊嘅傷害框要同一個目標嘅命中框碰撞先可以對個目標造成傷害。

## 睇埋
*遊戲編程
*電腦模擬
*動作遊戲
*模擬遊戲
## 註釋

## 文獻
*Szauer, G. (2017). Game Physics Cookbook (PDF). *Packt Publishing Ltd*.

## 參考資料

## 拎
* 
*
秘技

**秘技**（**cheat code**）喺電子遊戲詞彙上指由製作組特登加入嘅隱藏碼，入咗會引致特定（通常令遊戲變易啲）嘅效果，例如有隻遊戲，個玩家入個密碼或者以某個特定次序撳掣，就令到玩家角色嘅血量提升 10 倍；製作組會加入噉嘅碼通常係貪得意，又或者可能想用嚟測試隻遊戲嗰陣用。

## 參考
遊戲存檔

**遊戲存檔**（）指個電子遊戲嘅程式有方法記住玩家嘅進度。

## 概念
*存檔點（save point）：指個遊戲地圖當中可以存檔嘅地方，有啲遊戲准玩家喺是但一個地方存檔，有啲淨係准玩家喺存檔點存檔。
*快速存檔（quicksave）：指個遊戲容許玩家淨係撳一個掣就做存檔，有別於傳統要玩家撳好幾個掣、揀（例如）存檔落邊個位嗰度嘅存檔方式。
*廢存檔（save scumming）：舊時玩遊戲嘅一種常見做法，指個玩家重複利用存檔機制直至得到鍾意嘅結果－個玩家存檔，跟住去，如果跟住發生嘅嘢唔如意，佢就即刻重新載入個存檔，再去過，一路屈到結果如意為止；呢種情況多數都係單人遊戲先會見到，因為多人遊戲絕大多數都唔會俾玩家喺比賽中途存檔。

## 參考
基於事件架構

**基於事件架構**（；）係一種軟件畫則範式，集中於**產生、探測同消耗系統嘅狀態改變**：每次系統狀態起明顯變化，就算係有一次**事件**（event）；一次事件會包含「發生咗乜事」（邊啲變數起咗變化同點變法）以及版頭（件事件喺邊個時間點發生、屬乜嘢類型同叫乜名），而用基於事件架構嘅軟件運作方式圍繞住要個程式對事件起反應（事件驅動編程）。

舉個例說明，想像有一隻電子遊戲，遊戲程式會創造一個遊戲世界，喺每個時間點，遊戲世界都處於某個狀態，而家遊戲世界發生某啲特定嘅事件，例如玩家角色嘅生命值變成 0，噉玩家角色嘅狀態會由「生勾勾」變成「死咗」，遊戲程式（一個系統）會收到一個訊息，知道呢件事件發生，並且按個程式嘅內容應對（進入 GAME OVER）。

## 睇埋
*軟件畫則
*事件驅動編程

## 參考
*Article defining the differences between EDA and SOA: *[http://soa-eda.blogspot.com/2006/11/how-eda-extends-soa-and-why-it-is.html How EDA extends SOA and why it is important]* by Jack van Hoof.
*Real-world example of business events flowing in an SOA: *[http://www.udidahan.com/2008/11/01/soa-eda-and-cep-a-winning-combo/ SOA, EDA, and CEP - a winning combo]* by Udi Dahan.
*Article describing the concept of event data: *[https://web.archive.org/web/20160405073553/https://keen.io/blog/53958349217/analytics-for-hackers-how-to-think-about-event-data Analytics for hackers, how to think about event data]* by Michelle Wetzler. (Web archive)

## 引咗
東來東往

**東來東往**（；；；吳語拼音（温嶺片）：hon1 le1 hon1 uaon2；），原名**戴凌鵬**（；；吳語拼音（温嶺片）：te3 lin1 bon1），係中國大陸嘅男歌手，浙江麗水人。2004年出道，曾經參加過中國網絡通俗歌手大賽兼唱過《別說我的眼淚你無所謂》而出名。之後佢發佈嘅作品都好少，不過喺2014年6月底首播嘅《不一樣的美男子》劇集唱過主題曲而又重新出名。

2019年1月，佢喺浙江杭州餘杭區五常街道嘅別墅樓入面教唆人縱容吸毒犯罪，同年9月11號被判監一年零七個月。

## 攷

凌鵬
類:浙江人
類:中國男歌手
Away from keyboard

**AFK**（**Away from keyboard）**係網上遊戲用語，指一個玩家因為去廁所、煮嘢食、或者接電話等原因，而要離開或者離開咗控制器。

**掛機**係打機用語，指玩家開住隻電子遊戲，但就冇喺度玩，等隻遊戲自己行。噉係因為有啲遊戲會有機制，令玩家角色或者戶口嘅等級隨上線時間而提升，所以有陣時啲玩家會索性用掛機嘅方式升呢，而好多時（尤其如果隻遊戲係按上線時間收費）遊戲發行商會為咗增加玩家上線嘅時間容許佢哋噉做。
## 睇埋
* ，「炸雞勇者」。

## 參考
電子遊戲公會

喺打機用語當中，**公會**（**clan**、**guild**、同 **community** 等）指喺一啲大型嘅網上遊戲裏面由玩家組成嘅組織。公會成員會定時定候一齊玩，會一定程度上相熟，不過多數唔會喺現實世界接觸；好多網上遊戲都有內置公會嘅機制，俾玩家喺遊戲內組公會。公會好多時收成員係有條件嘅，但喺好多遊戲裏面，成功加入咗公會會得到唔少優惠，例如係可以用平啲嘅價錢買嘢、賺起經驗值上嚟賺得快啲、同可以用公會專用嘅地圖同倉庫。公會之間可以彼此競爭，甚至有一個公會向第個公會「宣戰」。

## 參考
百度網盤

**百度網盤**，之前叫**百度雲**（），係百度推出嘅個人網絡硬盤服務，覆蓋中國大陸各大主流電腦同手機操作系統，包括Web版、Windows版、Mac版、Android版同埋iPhone版。用戶可以將自己嘅文件上傳到網盤，可以跨終端睇同分享。百度建立開放雲之後，合併爲平台分佈式私人儲存服務。2013年8月22號，「百度雲用戶破億，基礎服務震撼更新」活動，宣佈提供2TB永久免費容量同埋無限制離線下載服務，吸引咗大量嘅初期用戶使用，變成中國大陸最大嘅網盤服務商之一。2016年，百度網盤總用戶數突破4億。2016年10月11號改名做百度網盤。

## 同類產品比較

## 出面網頁
*
屠龍點數

**屠龍點數**（；英文：**dragon kill points**，簡稱「**DKP**」）係常見於 MMOG 嘅用語，指按各玩家嘅貢獻分配戰利品嘅做法。喺 MMOG 當中，團隊作戰嘅玩家喺打贏之後，會得到一啲戰利品（遊戲內部嘅貨幣同道具等等），而啲戰利品要點樣喺玩家之間分係一個問題；屠龍點數係一種常見嘅做法，指遊戲程式用某啲指標量度玩家喺場對局當中作出嘅貢獻有幾大，並且按呢個指標決定點分配戰利品，例如係量度每個玩家嘅殺敵數量、對敵人總共造成咗幾多傷害、以及個人得分幾高等，跟手再將最正嗰啲戰利品分俾對團隊作出咗最多貢獻嘅隊友（分到幾多戰利品視乎喺「屠龍」過程當中得到幾多「點數」而定）。

屠龍點數嘅做法有人鍾意有人唔鍾意：有啲人覺得屠龍點數令到隻遊戲公平啲，每個玩家都會按佢嘅貢獻得到獎勵；但又有玩家認為，屠龍點數嘅做法搞到玩家好多時吓吓計住自己有幾多屠龍點數，而忽略咗玩遊戲最緊要係過癮。

## 睇埋
*MMORPG
*MMOG
*電子遊戲公會

## 參考資料
電腦音樂

**電腦音樂**（英文：**computer music**）係指用電腦技術整嘅音樂。
## 技術

## 簡史

電腦音樂可以追溯到去 1950 年代嘅澳洲。

## 睇埋
*電子遊戲音樂
*電腦圖像
網絡編程

**網絡編程**（**computer network programming**）係指編寫能夠一個電腦網絡唔同過程互相通訊嘅程式嘅過程。
北海道是咁Look

《**北海道是咁Look**》（）係香港電視娛樂製作嘅遊埠節目，喺2019年8月24號到9月29號逢禮拜六同日10:55-11:00喺ViuTV播，總共有12集，由黃可盈（Flavia）主持。

## 節目簡介
好多單車旅人都以日本北海道作為佢哋嘅長短途單車之旅，官方旅遊網站亦有推介用單車遊北海道，例如札幌、富良野同埋美瑛等。節目主持會去到北海道踩住單車週圍玩：由旭川機場出發，踩單車去美瑛、富良野，參加富良野單車大會之後，暢遊十勝再返帶廣機場。同普遍旅遊節目唔同，唔用一般嘅交通方式，而係靠自己體力去遍遊北海道。

## 每集一覽

## 註

## 參考

## 出面網頁
*ViuTV：北海道是咁Look
餸情

《**餸情**》（**The Gifts Of Cooking**）係香港電視娛樂製作嘅飲食節目，2019年8月24號到11月2號逢禮拜六20:00-20:30喺ViuTV播。每集節目會有唔同煮食人講下自己嘅情感。

## 每集一覽

## 節目調動
*2019年8月31號：由於突發新聞直播，所以臨時停播一次。

## 出面網頁
*ViuTV：餸情
集合心靈

**集合心靈**，又叫**集體心靈**或者**共同心靈**，係科幻常用嘅一條橋段，指由多個個體組成、但思想與意志高度統一甚至共享嘅集體意識系統，簡單講即係多個個體「共用」同一個心靈，共享思緒、記憶同埋感受。到咗廿一世紀初，集合心靈依然係科幻同奇幻嘅範疇，不過就引起咗唔少科學家思考。

## 基本概念

喺廿一世紀初，集合心靈係常見嘅科幻橋段，意即好多個心靈集合埋一齊，形成一個大心靈。集合心靈講緊嘅唔係一班人有心靈感應能力咁簡單，而係佢哋每個個體嘅思維彼此無間，能夠一齊諗嘢同時直接分享思緒，有陣時甚至仲可能完全冇晒個體意識，由同一個心靈或者腦操控。喺科幻作品中，集合心靈常見於強大但缺乏人性嘅存在體，例如講到昆蟲噉形嘅外星人具有集合心靈，其中一個個體見到（或者以其他方式感受到）某樣嘢，就等如集合心靈中嘅其他個體冚唪唥都感受到，佢哋甚至可以完全喪失個體性，會毫不猶豫噉犧牲自己嚟幫助群體達到目的。

例如想像：
喺未來世界，有一種名為**神經網**（ ）嘅技術，所有人都可以裝腦部接口，連接住全球網絡，將資訊 download 落個腦度。起初大家只係用佢做即時通訊，方便學習同工作。不過隨住技術發展，有啲社群決定完全融合思維，變成一個共同意識體。
例如**之聯盟**就係噉。佢哋所有成員嘅腦都用神經網連埋一齊，可以即時知道彼此嘅情緒、思緒、甚至記憶。當某個成員學識新技能，其他人都會即時學識；當一個人有情緒問題，整個集體都會即刻知。決策唔再由單一人負責，而係由集體意識推演出最理性嘅方案。
呢種虛構故仔往往可以引起唔少人思考：例如當所有人思想都完全一致嘅時候，啲個體仲有冇自我？

用咗集合心靈或者類似橋段嘅具體例子：
*《新世紀福音戰士》：補完計劃想將全人類嘅意識融合成一個整體，無分彼此，類似集合心靈。
*《攻殼機動隊》：尤其係攻殼機動隊 STAND ALONE COMPLEX。
*《星空奇遇記》
等等。

## 科學思考

截至二〇二〇年代為止，人類仲未有科技做到集合心靈。

喺廿一世紀初嘅生物學界，有所謂嘅超生物概念。超生物體係指一啲由群居物種形成嘅整體，彷彿好似一隻隻統一嘅「大生命體」噉。譬如蜜蜂噉，一個蜜蜂竇包含成千上萬隻工蜂同兵蜂，仲有一隻蜂后，佢哋各自分工合作、共同維持整個群體嘅生存。由外便睇，一個蜜蜂竇好似本身係一個個體噉，有齊各種生命定義上有嘅特徵—蜜蜂竇有能力維持自身存在，工蜂會搵食，兵蜂會保護個竇，蜂后負責猛咁生蛋，甚至乎可以當佢係做緊決策。其他具有真社會性嘅生物都係噉。呢種現象引起咗唔少學者重新思考生物呢個概念應該點界定，亦令唔少人聯想到集合心靈。

好多自然同社會現象睇落都好似由某啲嘢中央控制噉，但**唔**表示呢啲現象有類似集合心靈嘅嘢喺背後操控。譬如喺個體為本模型（ABM）相關嘅討論中，研究者會行電腦模擬，模擬大量自主個體之間嘅互動，觀察佢哋喺指定規則下所產生嘅集體行為。呢啲模型其中一個重要諗頭，就係好多望落似由中央控制嘅整體規律，查實可以源自基層個體之間嘅互動規則，冇必要用集合心靈或者「有某啲嘢喺背後，做中央控制」噉嘅概念嚟解釋。

## 睇埋
*心靈感應
*Cyberpunk
*群體智能
*腦機介面

## 參考
註解：

篇文引用咗以下呢啲文獻同網頁：

## 拎
* 集合心靈，電視橋段網
聖芳濟書院

**聖芳濟書院**（，縮寫**SFXC**）可以係：
* 聖芳濟書院 (上海)
* 聖芳濟書院 (香港)

## 睇埋

* 聖芳濟各書院（香港粉嶺）
國際民主日

**國際民主日**（）係用民主做主題嘅日子，定喺每年嘅9月15號，由聯合國大會喺2007年倡議，2008年正式開始。聯合國期望各成員國可以搞唔同活動去提高大眾對民主嘅認識。
旅行唔只食買玩

《**旅行唔只食買玩**》（**Tokyo Quest**）係香港電視娛樂製作嘅遊埠節目，喺2019年9月9號到9月27號逢禮拜一到五22:30-23:00喺ViuTV播，由蘇麗珊、林小美（Cherry）主持。節目主持去到日本一邊學唔同技藝，一邊週圍玩。

## 每集一覽

## 註

## 參考

## 出面網頁
*ViuTV：旅行唔只食買玩
豬嘴

**豬嘴**，正式名叫**防毒面罩**或者**防毒面具**，係防止吸入有毒氣體嘅保護裝置，笠住成塊面，主要由過濾器同呼吸器兩部份組成。皆因戴咗佢之後睇落成個豬頭噉，所以就叫豬嘴。
## 睇埋
*口罩
*面具
胡椒彈

**胡椒彈**（），又叫**胡椒球**（），係種防暴用嘅非致命武器，由專用嘅胡椒彈槍射出，作用同胡椒噴霧相似，當胡椒彈打中目標，就會爆開同散發出刺激性物質。呢種武器主要係目標喺胡椒噴霧射程範圍以外嘅情況用。
窗邊咆哮

**窗邊咆哮**，又叫**十點鳩嗌**、**十點鳩叫**，係香港反逃犯條例修訂運動入面由網民自發嘅一個長期抗爭活動，由2019年8月中開始，每晚搭正十點鐘，就對住窗出面大嗌抗議口號，互相呼應，再喺十點搭三、搭半同搭九重覆再嗌。呢個活動概念係參考1970年代開始喺瑞典出現嘅（Elvavrålet）。9月頭，有網民用「開咗學，學生要早啲睏覺」做理由，希望提早一個鐘喺九點嗌，但未得到廣泛認同。

## 參考
海綿彈

**海綿彈**（）係種防暴用嘅非致命武器，規格係口徑40毫米嘅榴彈，彈頭由海綿或者軟身塑膠物料整成，打中就好似畀鈍器襲擊噉。根據生產商指引，射嗰陣要保持至少10到15米距離，同埋要打落非高危嘅身體部位（即係手同腳）；如果用得唔妥當，有機會搞到永久性傷害甚至死得人。
磨經驗

**磨經驗**（**grinding**）係指喺有經驗值機制嚟提升玩家戶口或者角色等級嘅遊戲當中，玩家係噉做一啲重複性同沉悶嘅工作嚟攞經驗值升呢。
偷怪

**偷怪**（**kill stealing**）係打機用語：喺多人動作遊戲入面，當一個角色死亡，對佢造成最後一擊嗰個玩家會俾個遊戲程式當做「成功擊殺嗰個角色嘅玩家」；於是有陣時，有啲人會為咗得到高嘅殺敵數，而有技巧噉引隊友攻擊一個敵人，再喺隊友作出最後一擊之前，自己一嘢打死個敵人－要隊友做大部份「傷害敵人」嘅工作，自己就坐享其成。

## 參考
破壞者 (電子遊戲)

**破壞者 **（）喺打機用語上係指一啲喺多人電子遊戲當中，特登做啲嘢嚟令第啲玩家唔開心嘅玩家。例如可能喺一隻 MMORPG 裏面，有玩家成日惡意噉喺留言版上面留啲中傷性嘅留言 又或者喺一啲沙盒遊戲，例如Roblox、做個創世神等等用一啲方法破壞人哋嘅一啲建築或者作品。但Roblox可以畀玩家投訴並且舉報，令破壞者冇咁猖狂。

## 參考
掠奪 (電子遊戲)

**掠奪**（**looting**）喺打機用語上係指一種 MMORPG 同大逃殺遊戲當中常見嘅遊戲機制，指玩家喺遊戲環境嗰度攞一啲道具。

掠奪系統（loot system）：指遊戲內部嘅一個系統，用嚟喺多個玩家一齊完成咗任務之後，分配佢哋掠奪到嘅道具；一個簡單嘅掠奪系統係俾玩家先後揀要邊件道具，先後按得分高低排，得分高嘅玩家揀先。睇埋屠龍點數。

忍者式掠奪（ninja looting）：一種唔受歡迎嘅行為，指一個玩家喺掠奪（指由遊戲世界度攞道具嚟用）嘅過程當中，用某啲手段特登攞走隊友想攞嘅道具，例如係靠住自己個角色速度快啲喺隊友正要攞到件嘢嗰陣搶先攞走。
## 攷
露營 (電子遊戲)

喺打機用語上，**露營**（）係一種常見於射擊遊戲同大逃殺遊戲嘅玩家行為，指一個或者一隊玩家搵一個戰術上有利、難攻嘅位置（例如高嘅地方），再採取防守狀態，死守喺嗰度唔郁。露營一般都係一種合理嘅戰術，不過有唔少人都覺得如果隻遊戲太多玩家露營會好悶，所以建議遊戲設計師諗方法確保隻遊戲唔會太鼓勵露營嘅行為，例子有提高啲角色嘅移動能力，令玩家容易突破敵人防守。

生成地點露營（spawn camping）：網上多人遊戲用語，指人喺生成地點（spawn point）附近露營；如果做生成地點露營嘅玩家技術夠好，佢可以係噉重複「殺死對手、等對手重生（respawn）、再殺死對手」嘅過程，令對手感到無比受挫。
## 攷
遊戲禮儀

**遊戲禮儀**（**gaming etiquette**）指玩多人電子遊戲嗰時應有、一啲約定俗成嘅禮儀；例如偷怪、忍者式掠奪、同講粗口鬥隊友等嘅行為雖然嚴格嚟講唔犯規，但好唔受歡迎（而且搞到隊友唔老嚟自己好多時係有後果嘅），而識遊戲禮儀嘅玩家唔會做啲噉嘅嘢。
## 社交詞令
以下係一啲喺網上多人遊戲裏面玩家成日講嘅用語：
***GL（Good luck）**：喺對局開始前，祝對方好運。
***GG（Good game）**：喺對局結束後，向對手或者隊友表達自己玩得好過癮，一般係由輸嗰一方向贏嗰一方講先，如果有一邊有好大優勢但係未贏遊戲，就已經同對方講GG，咁就會講到好似食硬對面咁，係好無禮貌嘅，呢種喺英文叫做offentive GG。
****GGEZ（Good game easy）**：話「我贏得好輕鬆」咁解，都係好無禮貌嘅。
****GGWP（Good game well-played）**：睇下邊WP（Well-played）。
***HF（Have fun）**：喺對局開始前，叫對手或者隊友享受場對局。
***WP（Well-played）**：喺對局結束後，讚對手玩得好。
***BRB（Be right back）**：「好快返」噉解，一個玩家要 AFK 前會同隊友講嘅一句話。
***Pwned**：源於有人喺一個魔獸世界論壇上串錯咗英文字「owned」（呢個字非正式上可以指「俾人完全打低」），家陣「pwned」嘅意思可以係指「俾對手完全打低」噉解。
## 參考
每分鐘操作數

**每分鐘操作數**（**APM**，**Actions Per Minute**）喺打機用語上，指一個玩家每分鐘可以畀幾多個指令；一個玩家 APM 高通常表示佢手眼協調好、反應快、同技術高強。

## 參考
評論轟炸

**評論轟炸**（**review bomb**）係一種網絡現象，指一大班人因為某啲原因唔老嚟某件產品，而喺評論網站上勁對嗰件產品畀負評。例如試過有遊戲發行商嘅代表人講咗一啲令玩家覺得受侮辱嘅說話，搞到有玩家自發組織人去評論轟炸佢出嗰隻電子遊戲。呢種行為時不時會令想睇理性客觀評語嘅人覺得困擾。

## 睇埋

* 炎上

## 參考
打錢

**打錢**（**gold farming**）指透過係噉打機、賺遊戲內嘅貨幣賺錢嘅行為。舉個例說明，有隻 MMORPG，玩家可以透過打低遊戲內嘅怪獸賺遊戲內嘅錢，再喺隻遊戲入面買道具，但要係噉打怪獸係好重複性好悶嘅，於是就有人係噉打怪獸，賺遊戲內嘅錢，再透過將戶口賣俾第啲玩家等嘅方法賺現實世界嘅錢。喺發展中國家當中，有人的確可以用專業打錢嚟搵食。

## 參考
勁撳

**勁撳**（**spamming**）喺打機用語上指玩家勁喺度做同一個動作；例如一隻網上遊戲，有個玩家係噉向隊友傳「hello」嘅訊息。

## 參考
黃煒溏

**黃煒溏**（，），係香港動作特技演員，而家係無綫電視動作特效藝員。佢1980年代加入邵氏電影，之後加入無綫電視做幕後工作，亦間中有份參與幕前演出。

## 出面網頁
*
徐忠信

**徐忠信**（，）係香港武打同動作特技演員，前無綫電視動作特效藝員，2022年轉為男藝員。

## 簡歷
徐忠信1960年代入行，做武術指導同演出嘅電影超過一百部，喺圈中有「大師兄」之稱，初期做小生，例如俠客居多，後期多數演三合會阿頭或者大賊之類嘅奸角。1970年代開始喺無綫電視做武術指導工作，1984年因爲結婚冇耐，想有穩定收入，就正式簽約無綫電視。佢亦間中有份參與幕前演出。

1989年，徐忠信喺無綫電視劇《決戰皇城》幫鄭少秋做替身，要佢由茶樓嘅窗跳出去，喺半空再做出轉圈效果。做第二次時出咗意外，佢被直送浸會醫院，原來十字韌帶剩低一條冚澎唥斷晒，做咗手術，連埋其後嘅物理治療，醫咗大半年時間，從此再做唔到高難度動作，唯有專注做武術指導，平時就算行快啲，跳高跳低都成問題。

## 屋企
徐忠信老婆係臺灣人，佢哋有一仔一女一孫仔一孫女。

## 攷
* 【徐忠信專訪】做替身斷十字韌帶廢武功 徐忠信為往事向林青霞致歉，明周娛樂

## 出面網頁
* 香港電影導演大全 1979-2013
* 
* 

類:香港武打演員
類:香港電影男演員
類:前無綫電視男藝員
忠信
譚炳文

**譚炳文**（，）係香港男藝人，1950年代入行，做過影視演員、播音員、配音員、歌手同埋無綫電視配音藝員。

## 參考

## 出面網頁

類:前無綫電視男藝員
類:香港男配音員
查隆龐·嗎龍高

**查隆龐·嗎龍高**（*Chalermphol Malakham*，，）係泰國男歌手。

## 唱片
* Tam Jai Mae Terd Nong
* Ror Mia Phee Pler
* Ar Dia Rak Wan Khao Phan Sa
* Pued Tam Nan Bak Job Loey
* Kid Hod Pla Keng
* Sieng Jak Phoo Yai Baan

## 參考

類:泰國男歌手
陳韻行

**陳韻行**（，），係香港旅遊Blogger，亦係ViuTV節目主持。

## 簡歷
陳韻行喺香港出世，中學讀嘉諾撒書院，喺理工大學嘅市場學系畢業。佢2013年經AIESEC去土耳其義教後，就鍾意去旅行。2016年有位空姐朋友送佢一張一折機票，佢就決定辭職去世界各地旅行，去咗超過40個國家。之後佢喺網上分享佢旅行嘅經歷，又做ViuTV節目主持。

## 演出
### 節目主持（ViuTV）
*2018-2019年：《Girls' Talk—豁出去漫遊》
*2020年：《旅巫》

### 節目主持（香港開電視）
*2021年：《旅遊達人滯遊香港》
*2022年：《旅遊達人II出走》

### 節目主持（無綫電視）
*2024年：《動物森友島》

### 節目演出（港台電視）
*2018年：《日常8點半—民生‧旅遊》（第7集嘉賓）

## 參考
*出走一年探索世界　獨遊女生成節目主持
*90後少女裸辭獨遊中南美 勇闖亞馬遜秘景

## 出面網頁
*
*
林小美

**林小美**（，）係香港女模特兒同YouTuber，2017年度工展小姐選舉冠軍。

## 簡歷
林小美喺香港出世，大學讀香港理工大學雙語系，主修日文同英文，讀大學期間開始做模特兒工作，之後亦有客串影視演出。2015年，佢成為咗日本國家旅遊局嘅Yurutabi Girl宣傳大使。同年年尾，佢憑參與「熊仔頭」嘅網上短片拍攝而開始畀網民認識。2017年代表威馬企業參選工展小姐，最後贏得冠軍。2018年，佢出版咗第一本日本旅遊書《京阪打卡秘景》，2019年做過ViuTV節目主持人。

## 演出
### 節目主持
*2019年：（ViuTV）《旅行唔只食買玩》
*2016年：（RTHK）《青春聯合體》
*2015年：（HKTV）《Shopping Hero》

### 節目演出
*2019年：（ViuTV）《晚吹—女學生·吹水班》（第8集嘉賓）
*2019年：（TVB）《女人四十》（第2集嘉賓）
*2017年：（RTHK）《反斗英語》

### 電影
*2015年：《紀念日》
*2016年：《失戀日》
*2018年：《我的情敵女婿》
*2019年：《冥通銀行特約：翻生爭霸戰》 飾 宿舍女生D
*2020年：《阿索的故事》 飾 敏賣仔女友

### 韓劇
*2014年：《誘惑》

### 旅遊書
*2018年：《京阪打卡秘景》

*

## 參考
*香港工展小姐揭曉 林小美美絕全場
*孖蘇麗珊學踢足球　林小美食波餅痛到喊
*林小美 Expedia日本旅遊專欄

## 出面網頁
*
*
陳曾寧

**陳曾寧**（，）係香港女演員，2014年香港浸會大學電影學院影視表演系畢業。

## 簡歷
陳曾寧嘅作品多以電影電視同獨立短片為主，另外亦有參與舞台劇演出。

佢喺2013-2015年間參與林立三導師嘅戲劇工作坊，進行即興練習訓練；亦喺2015年完成歐錦棠成立嘅劇團《劇道場》嘅初階演藝課程；喺2017年完成韋羅莎導師《Play With Life 6.2》嘅戲劇課程；而家參與緊邱頌偉導師嘅The LOL Drama Workshop《Anti - Stereotype》，積極進修演技。

另外，佢2013年喺Melody Pole Studio學鋼管舞同Chairbaret，重完成咗三個課程。

對於電影歷史、寫作、烹餁、繪畫嗰啲佢都好有興趣，重喺2019年擔任一本香港戰前電影研究書藉嘅主編，本書將會喺2020年6月出版。

因為好熱愛飲食文化、食物、烹餁，佢亦有擔任飲食節目既主持，同朋友一齊制作飲食節目，另外喺個人社交平台（Facebook、Instagram、Youtube Channel）亦經常上載食播嘅影片，希望可以藉著向觀眾推廣香港嘅特色餐廳同飲食文化。

喺ViuTV2025年播出嘅劇集《弊傢伙！我要去祓魔》裏面飾演惡鬼尖螟一角而開始為觀眾認識。

## 演出作品
### 電影

### 電視劇（[[ViuTV]]）

### 獨立短片

### 舞台劇

### 綜藝

## 參考

## 出面網頁
*
*
*
無敵

喺打機用語上，**無敵**（）係指好多遊戲當中都有嘅狀態效果。衹要無敵狀態持續，個遊戲角色唔會受到任何傷害或者有害嘅狀態效果影響；喺多數包括無敵狀態嘅遊戲當中，無敵效果一係衹係暫時性，一係就好難得到、而且戰鬥結束之後會消失；例子有多隻超級瑪利奧系列嘅遊戲－主角瑪利奧喺食咗一粒無敵星之後，會暫時進入無敵狀態一陣。另一方面，亦都有啲遊戲會用無敵狀態嚟避免過度挫折，例如喺好多高卡車賽車遊戲當中，當有個玩家唔小心飛咗出賽道外，個遊戲程式會將佢移返去賽道上面同埋俾佢有兩三秒嘅無敵狀態－防止佢一上返賽道就即刻俾對手用道具打中（噉樣會嚴重令個玩家感到受挫）。

## 參考
狀態效果

**狀態效果**（；）係常見於（但唔衹限於）電子 RPG 嘅一種遊戲機制，指一個角色暫時或者永久噉進入某種狀態。

狀態效果可以係由異能引致嘅，例子有 RPG 或者隊制射擊遊戲當中「暫時提升隊友攻擊力」嘅異能；又有啲角色可以齋靠普通嘅攻擊就令敵人進入狀態效果，例如好多 RPG 裏面，有啲敵人喺美學設計上係一啲有毒嘅怪獸（例：蠍子），玩家角色淨係俾佢哋攻擊揩到經已會中毒；喺好多遊戲入面，當一個角色陷入咗負面嘅狀態，佢可以搵某啲特定嘅道具或者異能嚟清除個狀態，又有啲負面狀態係曉隨時間自己甩返落嚟嘅。

## 常見狀態
常見嘅狀態效果有以下呢啲：
***增益**（status buff，簡稱 buff）：能力值暫時提升，直至效果或者戰鬥結束。
***減益**（debuff）：能力值暫時下降，直至效果或者戰鬥結束。
***緩慢**（slow）：角色速度下降，直至效果或者戰鬥結束。
***敏捷**（haste）：角色速度提升，直至效果或者戰鬥結束。
*中毒（poisoning）：一個中咗毒嘅角色會慢慢噉失去生命值，緩慢但持續噉步向死亡；多數有中毒機制嘅遊戲都會一係會包括用咗可以解毒嘅道具，一係個中毒狀態會隨時間自己甩落嚟。
*瞓覺（sleep）：個角色會停咗喺度郁唔到同採取唔到任何行動；喺多數遊戲當中，瞓覺狀態會喺若干時間之後甩落嚟，而個角色如果喺瞓覺途中俾敵人打中，會即刻醒返。
***混亂**（confusion）：個角色嘅攻擊會變隨機，可能個玩家要佢去打敵人，佢會隨機噉揀打敵人、打自己、或者打隊友。
***致[[盲]]**（blind）：個角色嘅攻擊命中率會急跌；如果係（由玩家直接操控角色嘅）動作遊戲，玩家可能會喺自己角色盲咗嗰段期間成個遊戲畫面黑嗮。
***沉默**（mute / silence）：常見於以奇幻為題材嘅遊戲；個角色暫時唔能夠使用魔法異能。
***發癲**（rage / berserk）：個角色暫時唔受控制，仲會亂噉攻擊。
*石化（stone / petrify）：個角色完全郁唔到同採取唔到任何行動；同瞓覺有啲似，分別在於石化通常係永久嘅，要隊友用某啲道具或者異能嚟拎走個狀態先得。
*詛咒（curse）：一個籠統嘅狀態效果，其效果視乎遊戲而定；詛咒嘅可能效果包括咗搞到個角色用唔到異能、攞唔到經驗值、以至無法回復生命值等等。
*無敵（invincible）：衹要呢個效果持續，個角色唔會受到任何傷害或者有害嘅狀態效果影響；喺多數包括無敵狀態嘅遊戲當中，無敵效果一係衹係暫時性，一係就好難得到、而且戰鬥結束之後會消失；例子有多隻超級瑪利奧系列嘅遊戲－主角瑪利奧喺食咗一粒無敵星之後，會暫時進入無敵狀態一陣。另一方面，亦都有啲遊戲會用無敵狀態嚟避免過度挫折，例如喺好多高卡車賽車遊戲當中，當有個玩家唔小心飛咗出賽道外，個遊戲程式會將佢移返去賽道上面同埋俾佢有兩三秒嘅無敵狀態－防止佢一上返賽道就即刻俾對手用道具打中（噉樣會嚴重令個玩家感到受挫）。

## 引述
變數 (搞清楚)

**變數**通常指數學嘅未知數，重可以係
*變數 (科研)，科研嘅變數
*變數 (編程)‎，編程嘅變數
味之素

**味之素**（；）係日本東京一公司兼老牌企業，1925年12月17號成立，喺中央區京橋一丁目15番1號。間嘢主要出帶味精成份嘅調味料為主。

## 出面網頁

* 
* 
* 

類:日本公司
恩·蘇馬

**恩·蘇馬**（；）係瑞士職業足球員，禾州摩日人，司職足球守門員，效力緊意大利甲組足球聯賽球會國際米蘭。

## 攷

## 出面網頁

類:足球守門員
類:瑞士足球員
楊帆

**楊帆**可以係：
* （1943-2006.10），臺灣演員，原名楊光熹
* （1957.02.16-），臺灣歌手同主持人，原名陳景諒，用過藝名楊帆
* 楊帆 (寧夏)（1963.08.18-2015.09.29），中國手風琴手
* （1966-），中國考古學家
* 楊帆 (遼寧)（1981.10.23-），中國中央電視台節目主持人
* 楊帆 (黑龍江)，中國歌手
* 404NTFounD（1992.06.08-），中國大陸遊戲主播，原名楊帆
* 真·鳳舞九天（1992.12.09-），中國大陸化學科普作家，原名楊帆
* 楊帆 (江蘇)（1995.01.24-），中國足球員
* 楊帆 (香港小姐)，2018年度香港小姐競選參選佳麗，2018年度無綫電視藝員訓練班學員

## 睇埋
* （1912-1999.02.20），中國政治人物，原名石蘊華
遊戲道具

**遊戲道具**（ | ）係指遊戲進行過程當中玩家可以獲取嘅物品。呢啲物品有各式各樣嘅功能，有啲對玩家有利，例如係 RPG 當中常見，用咗可以回復生命值嘅物品（外觀上通常係藥包或者藥水）；又有啲道具對玩家有少少害，例如一件重嘅裝甲，裝備咗可以提升防守力，但會令速度下降；又有啲道具係冇乜用，純粹俾玩家攞嚟貪得意收集嘅。喺編程上，個遊戲程式要曉 foreach（睇埋遊戲編程）可以帶道具嘅角色，為嗰個角色記住佢持有乜道具，而且通常要有個**道具欄**（item menu）俾玩家睇自己個角色有乜道具喺手同撳掣揀用邊個道具。

## 稀有度

稀有度（rarity）：一種由道具擁有嘅屬性，代表件道具有幾罕有，通常愈稀有嘅道具愈有價值；喺大逃殺遊戲當中，玩家要搜集生環用嘅道具，好多時一件道具嘅色水代表佢嘅稀有度，例：
*白色代表「普通」、
*藍色代表「罕有」、
*紫色代表「傳說中嘅」（）
... 等等），而愈稀有嘅道具就愈勁－等玩家一眼就知眼前嘅道具值唔值得執（例子可以睇要塞英雄）。

## 虛擬經濟

喺某啲類型嘅電子遊戲（尤其係 MMORPG）當中，道具甚至會形成虛擬經濟：MMORPG 多數會有機制，俾玩家收集道具，跟住俾佢哋喺遊戲世界內嘅市場嗰度同 NPC 或者第啲玩家買賣道具－形成一個由電腦碼組成嘅經濟體系；因為噉，有唔少遊戲製作組喺設計遊戲嗰陣會俾錢請經濟學家幫手，甚至親自走去讀少少經濟學。

## 睇埋
*蒐集

## 註釋

## 參攷
威力提升

喺打機用語上，**威力提升**（，）係遊戲道具一種。喺用咗一個威力提升之後，個角色會暫時提升能力值或者得到某啲勁嘅狀態效果。例如喺多隻超級瑪利奧遊戲入面，玩家食咗無敵星之後可以暫時進入無敵狀態。
白宮淪陷3：天使淪陷

《**白宮淪陷3：天使淪陷**》（）係一套2019年上畫嘅美國電影，係《白宮淪陷》同《白宮淪陷2：倫敦淪陷》嘅續集。套戲由里克羅曼禾夫執導，謝勒畢拿、摩根費曼主演。
貨幣供應

**貨幣供應**（）大致上係一個經濟體內部嘅錢嘅總量。

喺經濟學上，錢包含所有可以普遍用嚟做交易媒介嘅物件（睇埋錢）－包括咗銀紙、銀仔、銀行入面嘅活期存款、以至存在於電子空間嘅數碼貨幣（例子可以睇位元幣）呀噉。因為用得嚟做錢嘅實會係一啲易數嘅嘢，所以雖然呢啲物件喺物料上噉唔同，但做經濟分析嘅人可以用同一個單位計呢啲物件嘅價值（例：一張 10 文銀紙價值上等同 10 個一文銀，雖然銀紙同銀仔喺物理上好唔一樣）。一個經濟體嘅貨幣供應包含佢內部可以用嚟買貨品服務嘅錢嘅總數。

## 睇埋
*通脹
*通縮
## 攷
九七機場和你塞行動

**九七機場和你塞行動**，又叫「**和你飛3.0**」，係2019年9月7號反逃犯條例修訂運動中喺北大嶼山東涌、欣澳、大陰頂（青嶼幹線收費廣場）同赤鱲角香港國際機場進行嘅一次示威。示威者繼對上嗰個禮拜日嘅「和你塞」後，再次冇理到禁制令發起多一次「和你塞」。由於參與人數比上一次少咗，加埋當局汲取咗上一次經驗加強防範，對機場交通影響比上一次少咗好多。不過，嗰日喺太子站、沙田站、大埔站、將軍澳站都爆發過零星衝突，入閘機被破壞。
香港人權與民主祈禱會

**香港人權與民主祈禱會**，係2019年9月8號一次反逃犯條例修訂集會，喺中環遮打花園搞，亦容許集會人士流水式分批行去美國駐港澳總領事館請願。呢次集會主要目的係促請美國國會通過《香港人權與民主法案》。主辦單位宣稱有25萬人參加。

集會雖然有不反對通知書，但活動中段被警方要求腰斬，開始有激進示威者破壞港鐵站，唔少集會人士徒步行去銅鑼灣站走人，晚黑，銅鑼灣站同太子站一帶，警方再同激進示威者爆發衝突。
反濫捕抗威權集會

**反濫捕抗威權集會**係2019年9月6號一次反逃犯條例修訂集會，喺中環遮打花園搞。呢次集會主要目的係追究反修例運動期間出現嘅警察濫捕問題。主辦單位宣稱有2.3萬人參加，警方就話高峰期有3,850人。民陣喺集會宣佈將會喺9月15號搞「五大訴求缺一不可遊行」。
遊戲地圖

喺打機用語上，**遊戲地圖**（）係一幅用嚟連接唔同地圖嘅大地圖，常見於平台遊戲、RPG、同開放世界遊戲：玩家可以控制住角色喺遊戲地圖當中移動，並且通過遊戲地圖裏面嘅某啲點進入關卡，而喺佢完成咗一個關卡之後，玩家角色會俾個程式傳送返去遊戲地圖嗰度，等玩家可以自由噉喺遊戲地圖活動或者去下一個關卡，例子可以睇包括孖寶兄弟 64（Super Mario 64）在內嘅多隻超級瑪利奧系列遊戲。有好多遊戲都唔會用遊戲地圖－呢啲遊戲通常做法係會有個**選項畫面**（menu），俾玩家喺嗰度揀進入邊一個關卡。

## 睇埋
*關卡

## 攷
可破壞環境

喺打機用語上，**可破壞環境**（**destructible environment**）指遊戲世界嘅環境入面有至少一部份嘅物件係可以破壞嘅；例如係多隻俠盜獵車手系列遊戲當中，玩家角色可以用各種武器破壞環境入面嘅車同檯櫈，但玩家唔能夠破壞建築物－即係話個環境係局部可破壞嘅。一般認為，可破壞環境會令個遊戲世界感覺更加真實，更加能夠令玩家投入。

## 攷
小地圖

喺打機用語當中，**小地圖**（**mini-map**）係指一幅小型嘅地圖，通常擺喺畫面嘅其中一個角落頭，輔助玩家確定佢哋喺遊戲世界當中嘅位置。
終極動員令：將軍 絕命時刻

《**終極動員令：將軍 絕命時刻**》（英文：Command & Conquer: Generals – Zero Hour）係電子遊戲《終極動員令：將軍》嘅一個遊戲，最先喺2003年9月22號出街賣。家下喺Windows同Mac OS系統有得玩。
戰爭迷霧

**戰爭迷霧**（）可以泛指打仗嗰陣嘅不確定性。

## 遊戲應用
喺遊戲設計上，戰爭迷霧係種遊戲機制，指遊戲幅地圖當中，得有玩家單位身處嘅地方清晰可見：玩家控制下嘅單位去過、但目前冇單位身處嘅地方通常會暗咗，淨係俾玩家睇到地形但睇唔到敵人單位，而玩家未去過嘅地方會一片漆黑。戰爭迷霧呢種機制常見於（俾玩家由上面鳥瞰噉望地圖嘅）戰略遊戲當中。

## 攷
侘寂

（平假名：；日羅：）係日本美學傳統當中最顯著嘅特徵，俾人描述成「不完美、不永恆、同不完整」嘅美感。侘寂嘅諗頭源自佛教三印派當中無常、苦、同空嘅思想，美學重點在於接受呢個世界嘅稍瞬即逝同唔完美。運用咗侘寂美學嘅藝術品會偏向唔對稱、表面粗糙、線條簡單、經濟上簡便、而且唔輝煌華麗，具有所謂嘅「瑕疵嘅美」－呢點令侘寂美學嘅藝術品同傳統強調對稱、光潔、同完美嘅歐洲美學成鮮明對比。

侘寂美學喺日本人嘅傳統審美觀當中有主導性嘅地位，相當於古希臘對美同完善嘅追求喺西方藝術當中嘅地位。侘寂主張「接受呢個世界嘅複雜性，崇尚簡單，接納呢個世界冇嘢係長存嘅、冇嘢係完成嘅、冇嘢係完美嘅」，目的在於為藝術欣賞者嘅內心帶嚟寧靜嘅憂鬱同精神嚮往，而作品成日都會帶有淡淡嘅哀愁感。

## 詮釋
### 基本特性
侘寂主要特性如下：根據主流學者意見，侘寂可以描述為「日本傳統美學當中最獨特嘅特徵」，「喺日本美學價值當中嘅地位等同如古希臘嘅美同完美理想喺西方價值當中嘅地位」，侘寂「可以由物件或者某啲氣氛展示，會喺人嘅心入面造成一股寧靜得嚟又憂鬱嘅情感，以及一種靈性上嘅渴望」。侘寂俾人話係承認咗「冇嘢係永恆嘅」、「冇嘢係完整嘅」、同「冇嘢係完美嘅」呢三個簡單嘅事實，反映咗日本受禪宗佛教影響嘅傳統世界觀。

侘寂嘅概念可以拆做兩個漢字解：喺日文裏面，「wabi」本嚟指喺大自然當中隱居，遠離人煙嘅孤寂感，而「sabi」本嚟係指「凍凍地」、「枯萎咗」等嘅意思；到咗中世紀（5 至 15 世紀）晚期嘅日本，日本人（尤其係貴族階級）認為對空虛同不完美嘅理解係達致開悟嘅第一步，所以係值得欣賞嘅；而大約去到 14 世紀嗰陣，「wabi sabi」呢兩個字嘅意思開始變得比較正面，「wabi」變成開始指簡約或者沉靜，而且可以攞嚟描述大自然或者人造嘅物件，又或者用嚟指製作一件物件嘅過程當中出現嘅不完美性，例如係製作過程當中無可避免嘅瑕疵，但呢啲不完美性又可以令一件物件變得獨一無二，「sabi」就係指隨住歲月而嚟嘅美或者平和感，件物件身上「曾經受過傷、再修補返好」嘅痕跡顯示咗件物件有生命而且具有不永恆嘅性質。

### 工程學觀點
喺工程學以及設計上，侘寂當中嘅「侘」可以詮釋為一件物件嘅不完美性，而呢樣不完美性往往係因為設計同製作上無可避免嘅限制，尤其係當一件物件要應付係噉變化嘅用家要求；「寂」可以諗做唔完美可靠嘅特性，因為物理上嘅限制，任何整得再靚嘅物件都梗會有爛有滅嘅一日。事實係有學者指出，日文嘅「sabi」（寫做「錆」）亦可以係指生鏽，而呢個字同侘寂當中嘅「寂」（日文入面都係讀做「sabi」）喺語言上屬於同源。

呢種詮釋可見於某啲風格嘅日本陶藝：喺日本茶道當中，用嘅陶瓷杯具往往好簡單，冇乜花巧嘅圖案，色水暗淡，就噉望落有啲粗糙，形狀有些少－但唔誇張嘅－不對稱性，但對陶藝有認識嘅人會睇得出，呢啲杯具嘅設計精良而且好使好用；例如有好多茶道上用嘅杯具用咗特殊物料，喺沖茶嗰陣會因受熱而變色（不永恆），而且做茶道嘅人好興特登要個茶碗喺個底或者條邊嗰度有少少崩咗（但又未至於影響個茶碗嘅功效）－體現咗不完美得嚟、又不損功效嘅工程學設計。

### 佛學觀點
「Wabi」同「sabi」兩個字都帶有「荒廢」同「孤寂」等嘅意涵。喺大乘佛教（包括日本嘅禪宗）嘅傳統宇宙觀裏面，呢啲特性可以係正面嘅，象徵由物質世界嘅解放以及提升至比較簡單嘅存在型式；而且大乘佛教亦都強調齋靠言語係唔可以達致真正嘅理解嘅，所以日本傳統對「侘寂」比較少用文字描述，傾向用藝術品嘅意境達到侘寂嘅情緒效果。有佛學方面嘅專家指，侘寂算得上係禪宗佛教嘅物理呈現，因為侘寂教人用感官嚟投入同感受世界，而唔係吓吓用文字描述，似十足學禪宗佛教嘅弟子噉。

## 藝術呈現
喺日本史上，侘寂嘅意境一路有存在，可見於多種傳統嘅日本藝術當中，而「侘寂」去到 1933 年由曾經俾人提名諾貝爾文學獎嘅小說家谷崎潤一郎總括。以下嘅日本藝術都有侘寂嘅存在：
*尺八曲
*花道
*盆栽
*枯山水
*日本茶道
... 等等。

## 睇埋
*日本藝術
*嶺南藝術
*佛教藝術
*禪宗
*雪月花

## 參考
*森神逍遙 『侘び然び幽玄のこころ』桜の花出版、2015 年 ISBN 978-4434201424
*日本國語大辭典第二版編集委員會・小學館國語辭典編集部編『日本國語大辭典』第二版、小學館、14 巻 15 冊、2000 年 12 月 - 2002 年 12 月
*大西克禮 『風雅論 「さび」の研究』 岩波書店、1940
*大西克禮 『萬葉集の自然感情』 岩波書店、1943
*Crowley, James and Sandra. *Wabi Sabi Style*. Gibbs Smith, Publisher. 2001. ISBN 1-58685-753-3.
*Suzuki, Daisetz T. Chapter 2: General Remarks on Japanese Art Culture. *Zen and Japanese Culture*. New York: MJF Books. 1959: 19–38. ISBN 1-56731-124-5.
*Tierney, Lennox (1999), *Wabi Sabi*, Layton, Utah: Gibbs Smith, Publisher. ISBN 0-87905-849-8
*Coren, Leonard (1994). *Wabi-Sabi for Artists, Designers, Poets & Philosophers*. Stone Bridge Press. ISBN 1-880656-12-4.
*Juniper, Andrew (2003). *Wabi Sabi: The Japanese Art of Impermanence*. Tuttle Publishing. ISBN 0-8048-3482-2.
*Powell, Richard R. (2004). *Wabi Sabi Simple*. Adams Media. ISBN 1-59337-178-0.

## 攷
迷宮探索

**迷宮探索**（）係以奇幻作為美學嘅動作遊戲同 RPG 當中常見嘅關卡劇本，要玩家操控住角色喺好似迷宮噉嘅關卡當中探索、打怪獸、同搵寶藏。
## 睇埋
*《龍與地下城》
## 參考
關卡編輯器

**關卡編輯器**（；）係設計嚟俾遊戲設計師同製作師設計關卡嘅軟件。貪得意整模組嘅人都可能會用到。

## 概論

關卡設計師設計好關卡之後，佢哋就要郁手整個關卡出嚟；喺電子遊戲業早期（大約 1950 年代至 1990 年代）嗰時，關卡好多時都好簡單，例子可以睇吓好似《大金剛》（Donkey Kong）等嘅早期遊戲，所以遊戲製作師通常會就噉搵啲編程員寫個關卡嘅程式出嚟就算；不過到咗廿一世紀初，隨住電子遊戲業變到愈嚟愈複雜，關卡都開始變到冇咁簡單，一個有咁上下複雜嘅關卡如果用源碼嘅形式表示，可能會有成幾萬行噉嘅碼－

  Object *# Object 至 End 之間嘅碼描述緊一件物件*
    Texture rocks4
    Position 78 540
    Rotation 0
    Scale 1 1
    Color 255 255 255 255
    ScrollSpeed 1 1
    CustomProperties
  End ''# ...想像將呢段碼重複 40,000 次。

因為噉，一個遊戲製作團隊通常都會搵個人專門設計關卡（關卡設計師），而且會用好似關卡編輯器呢啲噉嘅專化軟件幫佢做呢樣工作。

File:TIDE Tile Map Editor Thumb 01.png|一隻 2D 平台遊戲嘅關卡編輯器
File:Warzone 2100 - EditWorld - 1.jpg|一隻戰略遊戲嘅關卡編輯器
File:Battle for wesnoth map editor screenshot.jpg|《韋諾之戰》嘅關卡編輯器

關卡編輯器會有各種好使嘅功能，目的係想令關卡設計嘅工作效率有咁高得咁高，包括：
*將啲關卡以一個個電腦檔案噉嘅形式組織好；
*打開用家想要嘅關卡檔案；
*向用家顯示手上個關卡檔案而家呢刻個樣；
*向用家顯示佢可以用嘅遊戲物件，仲要俾佢載入第啲佢想要用嘅物件；
*俾用家以「攞滑鼠撳同拉」嘅方法將啲物件擺入去關卡嘅指定位置度；
*俾用家指定關卡嘅邊橛有咩特性，例如用家指定「邊點坐標位置去到邊點坐標位置係安全地帶，AI 敵人冚唪唥唔准行入去」；
... 呀噉。好多遊戲設計工作者認為，關卡編輯器最理想係做到關卡設計師完全唔使睇或者掂隻遊戲嘅源碼，噉就最易用。
## 睇埋
*關卡設計
*遊戲引擎

## 攷

## 拎
長命不老

《**長命不老**》（）係香港電視廣播有限公司製作嘅健康資訊節目，由黎諾懿、麥美恩、鄧佩儀、戴祖儀、黃庭鋒、許文軒主持，主要去搵長命資訊，由2019年9月16號到10月4號逢禮拜一到五晚22:30－23:00喺翡翠台播，最後一集喺10月5號禮拜六同一時段播。

## 每集一覽

## 節目調動
*2019年10月1號：由於播特備節目《國慶70周年聯歡活動》，所以停播一次，最後一集順延到10月5號禮拜六同一時段播。

## 出面網頁
*  《長命不老》- 主頁 - tvb.com

## 電視節目嘅變遷
順德聯誼總會李金小學

**順德聯誼總會李金小學**（）係香港一間政府資助全日制男女小學，喺新界屯門掃管笏路23號。2011年由**[[順德聯誼總會何日東小學]]下午校**同**[[順德聯誼總會胡少渠紀念小學]]下午校**合併而成。辦學團體係順德聯誼總會。現任校長係蘇碧婷女士，做過合併前嘅順德聯誼總會何日東小學下午校嘅英文科組長。

## 出面網頁
* 

類:香港小學
類:屯門區
副本 (電子遊戲)

**副本**（）係用於 MMOG 嘅編程做法。一方面，一隻 MMOG 嘅遊戲程式可以將啲玩家擺嗮喺一個遊戲世界入面，但現實係，MMOG 閒閒地可以有上萬個玩家，而如果幾萬個玩家同時喺一個遊戲世界入面活動，會造成伺服器負荷過重同個世界迫得滯等嘅問題，於是 MMOG 嘅遊戲編程就用第種做法－將同一幅地圖整好多個一個板嘅複製品（副本），再將玩家分流噉擺入去啲副本嗰度，等上萬個玩家分做好多組，各自噉喺同樣嘅世界入面玩，大家都有得享受個世界之餘，又唔會搞到要幾萬人迫喺同一個遊戲世界裏面。

## 參考
青山天主教小學

**青山天主教小學**（）係香港一間政府資助全日制男女天主教小學，喺新界屯門鄉事會路2號。1972年創辦，2007年9月轉為全日制。辦學團體係香港天主教區。現任校長係容偉鴻。該校聯繫中學有屯門天主教中學。

## 出面網頁
* 

類:香港小學
類:屯門
曾慶珏

**曾慶珏**（），係香港女配音員。

1977年加入無綫電視，至1991年移民加拿大。移民後亦不時返香港做配音工作，2010年成立清泉製作公司。

## 配音作品（部份）
* 《多啦A夢》（香港版）：野比大雄
* 《阿信的故事》：阿信

## 出面網頁
* 1975 年級昕社 | 香港培正同學會

類:香港女配音員
類:加拿大唐人
類:香港培正中學舊生
慶珏
絕世港佬

《**絕世港佬**》（）係香港電視廣播有限公司製作嘅資訊節目，由鄧梓峰、吳家樂、敖嘉年、鄧智堅同黃建東主持，介紹香港唔同行業中年男人背後故仔。節目由2019年9月21號到10月26號逢禮拜六晚20:00－20:30喺翡翠台播。

## 每集內容

## 出面網頁
* 絕世港佬 - 主頁 - tvb.com

## 電視節目變遷
紅磡站列車出軌

**紅磡站列車出軌**係2019年9月17號喺香港港鐵紅磡站附近發生嘅一次鐵路列車出軌。

## 事件經過
嗰日朝早8點30分左右，一班原定經旺角東站開去紅磡站1號月台嘅港鐵L094次列車，喺就嚟到站嘅時候，第四至第六卡車廂出軌，事故中共有8名乘客受傷。

## 出事列車
出事嘅列車係港鐵嘅「都城嘉慕電動列車」，喺1983年開始用，並且喺1997年做過中期翻新工程。

涉事的列車往紅磡方向嘅車卡組合係：（E81編組）181-281-581-613-213-513-630-230-430-621-221-321（E21編組），其中613、213、513車卡出軌。

## 路軌損毀
事發後，港鐵嘅職員發現紅磡站附近有幾處路軌出現損毀或有裂縫：

*A0+476，近5111點（上行線路軌出現30毫米斷裂，事發時係513及630車廂交接處） 
*A0+506，近5112點（上行線路軌出現磨損） 
*A0+532，近5114點（渡線路軌出現30毫米斷裂，事發時乃430頭等車廂駛經）

## 事發後
事發後東鐵綫紅磡站至旺角東站一段停駛，落馬洲站開嘅班次縮到大埔墟站，服務暫停。港鐵亦提供接駁巴士來往大圍站同鑽石山站。康莊道南行部份行車線要封閉嚟幫手搶修。

9月18同19號，由於紅磡站1號月台用唔到，港鐵安排一半羅湖站開嘅班次用4號月台，一半班次只去到旺角東站，有啲城際直通車班次取消。

## 陰謀論
由於事發地點鄰近有「永別亭」之稱嘅紅磡市立殯儀館，故此坊間傳言有「831鬼魂」影響鐵路系統運作而令火車出軌。

## 參考資料

類:出軌
類:香港交通意外
類:香港2019年
劇情畫面

**劇情畫面**（），或者叫**事件場景**（），係一隻電子遊戲當中打斷遊戲、用嚟講故仔嘅片段。通常做法如下：隻遊戲進行到某個點，製作組覺得需要喺呢個點講吓有關啲遊戲角色嘅故仔，所以就打斷遊戲進行，俾玩家睇一段片段。劇情畫面唔使任何特別嘅機制，但就會考驗製作組寫作同拍片方面嘅能力。

## 參考
快速反應事件

**快速反應事件**（**quick time event**，簡稱「**QTE**」）喺電子遊戲嘅一種機制：隻遊戲行行吓，突然要玩家快速噉做某樣簡單嘅工作，而玩家喺呢個 QTE 當中嘅表現會影響遊戲跟住嘅走向。例如係一隻戀愛模擬遊戲，故仔講主角同拍拖對象一齊去睇波，途中個波飛向主角，於是隻遊戲就進入一個 QTE，要玩家有噉快得噉快撳某個掣，如果玩家成功，故仔發展就會變成主角成功接住個波，而如果玩家失敗，故仔就變成主角食波餅。QTE 喺以劇情做主導嘅遊戲，例如戀愛模擬遊戲同互動式小說等，當中好常見。

## 參考
成就 (電子遊戲)

喺打機用語上，**成就系統**（ ）係廿一世紀初興起嘅一種電子遊戲設計。用咗呢種設計嘅電子遊戲會包含若干項**成就**，每項成就都會
#有個獨特嘅外形。
#指定若干條條件，例如要打低某個大佬，玩家喺遊戲裏面達到指定嘅目標嗰陣，遊戲程式會頒個成就畀佢；
電子遊戲入面嘅成就，通常都係**純象徵性**嘅，即係話對遊戲運作冇乜實質影響，玩家攞到唔會提升佢贏嘅機率，攞唔到都唔會提升佢輸嘅機率。

簡單例子可以想像有隻遊戲，最頭嗰關係教學，即係話呢關嘅設計嚟純係為咗教玩家隻遊戲要點玩，玩家過咗呢關之後，隻遊戲就會頒下圖呢粒「獎勵星」畀佢「表揚」佢成功過咗教學關。粒獎勵星純屬象徵性，唔似得遊戲道具噉會影響到玩家跟住落嚟打輸定打贏，但有可能鼓勵玩家，令到玩家更加開心過癮。

## 設計

有遊戲設計工作者噉嚟定義**成就系統**：

每件成就都會有個獨特嘅名同埋外觀，望落好多時都會似獎牌，仲會有一細行字描述個成就係因為咩而頒發嘅，例如
*成就 A：成功打低 XXX（XXX = 某個大佬嘅名）；
*成就 B：成功打低 YYY（YYY = 某個大佬嘅名）；
*成就 C：去勻晒遊戲世界嘅所有區域」；
*成就 D：學識晒隻遊戲裏面有嘅咒語；
有好多遊戲設計工作者認為，成就系統會令玩家更有心機去玩遊戲，例如玩家可能會出於想儲齊晒啲成就，而好努力噉達成隻遊戲中嘅目標。喺廿一世紀初嘅遊戲設計界，成就系統受到廣泛嘅採用，包括 Steam 在內嘅多款電子遊戲平台都設有成就系統。

成就呢種設計喺遊戲化上亦都成日用到。

## 睇埋
*NG+
*輕推理論
*心理犒賞
*收藏

## 文獻

*Fiş Erümit, S. E. M. R. A., & Karakuş Yılmaz, T. (2022). Gamification Design in Education: What Might Give a Sense of Play and Learning?. *Technology, Knowledge and Learning*, 27(4), 1039-1061.
*Groening, C., & Binnewies, C. (2019). "Achievement unlocked!" - The impact of digital achievements as a gamification element on motivation and performance. *Computers in Human Behavior*, 97, 151-166，呢篇文講到遊戲化當中用到嘅成就系統。
*Hamari, J., & Eranti, V. (2011, September). Framework for Designing and Evaluating Game Achievements (PDF). In *Digra conference* (Vol. 10, No. 1.224, p. 9966).

## 註釋

## 引咗

## 拎
*成就系統，電視橋段網
成績

**成績**，廣義上係指某項能力嘅測試結果，狹義上係指學習成績，例如考試嘅分數。成績得出嘅結果，係代表對過去某項活動嘅總評。

## 基本解釋
*工作或學習嘅收獲或成就；成功嘅業績，例如：成績顯著。
*有關比賽嘅結果，例如：喺比賽中得到良好嘅成績。
*喺每個階段裏面學生嘅學習成果，例如：衡量學業成績嘅考試。
*具體考試科目嘅分數，例如：數學科成績，98分/ A+。

## 睇埋
*智商測試
*知識
蒙面歌手 (澳洲)

***澳洲蒙面歌手***係一套將會播映嘅電視真人騷真人比賽，基於國際嘅音樂遊戲節目系列*[[蒙面歌手]]*。

第一季會喺2019年9月23號喺10台播出，而第二季會喺2020年8月10號首播。

## 製作
喺2019年3月，TV Blackbox泄露咗10網絡會做一輯嘅片集系列。單新聞響2019年5月喺個網絡嘅𥎀告片度正式宣佈咗。喺2019年6月，亦都透露出柯沙·根士堡將會係呢一輯嘅主持。喺2019年7月15號，亦都透露咗美國演員蓮茜露嫻將會做呢個騷嘅評判。澳洲歌手丹妮·敏奴、喜劇家大衛·修茲同埋電台主持積奇奧會同露嫻一齊宣佈咗。

## 卡士

### 評委同主持

喺宣佈咗個系列嘅同時，10網絡確認咗評判團會有電台人物積奇奧、唱作人丹妮·敏奴、國際演員兼唱作人蓮茜·露嫻同埋喜劇家兼電台人物大衛·修茲。亦都確認咗柯沙·根士堡會做呢場騷嘅主持。

喺2020年7月7號，蓮茜·露嫻由於武漢肺炎疫情封關嘅關係，唔能夠由杜拜飛到去墨爾本，第二季就由約茲拉·卡魯森代替咗佢去做小組成員。

## 季度概要

## 睇埋
**[[澳洲電視片集一覽]]*
**[[蒙面歌手 (美國電視片集)|美國蒙面歌手]]*
**[[蒙面歌王]]*
**[[蒙面歌手|蒙面歌手系列]]*
**[[拎兩個 (澳洲電視片集)|拎兩個]]*
**[[澳洲偶像]]*
**[[全澳一叮]]*

## 參考

## 連出去
* 
*
絕招

**絕招**（平假名：ひっさつわざ；和製漢字：必殺技；日羅：**hissatsuwaza**）係日文用語，指好勁嘅技能。
隨機遇敵

**隨機遇敵**（**random encounter**）係 RPG 常用嘅遊戲機制，指隨機性噉撞到敵人並且觸發戰鬥；喺用隨機遇敵機制嘅遊戲當中，玩家可以控制主角喺地圖上移動，每移動一次都會有若干機會率進入戰鬥。例子可以睇多隻最終幻想系列嘅遊戲。

## 參考
碰撞探測

**碰撞探測**喺電腦科學等領域上，係指用嚟喺每個時間點探測一個世界內部「有冇邊對物件相撞」嘅演算法。
## 概念

*命中框（hitbox）：遊戲空間入面對應一個角色或者一件物件嘅空間，如果有一吓攻擊（子彈等）同一件物件嘅命中框碰撞，個遊戲程式就會當呢一吓攻擊打中咗嗰件物件。喺 PvP 嘅動作遊戲當中，美術設計上比較大隻嘅角色命中框會大啲，令佢哋比較容易俾敵人打中，但同時佢哋嘅血量又會多啲，所以比較能夠承受攻擊。
*傷害框（hurtbox）：指一吓攻擊（以子彈等物件代表）嘅命中框，一吓攻擊嘅傷害框要同一個目標嘅命中框碰撞先可以對個目標造成傷害。

## 睇埋
*物理引擎
*遊戲引擎
*立體模型

## 參考
連續技

**連續技**（**combo**）係常見於格鬥遊戲嘅技法，指喺遊戲當中可以連續短時間內執行一段特定嘅動作，成功嘅話可以一吓對對手造成重大傷害。更廣義上嚟講，「連續技」可以指一段要喺短時間內執行（所以講技巧）、執行成功可以取得大量分數或者大幅提升贏面嘅動作。

## 參考
任務 (電子遊戲)

喺打機用語上，**任務**（參見 ）顧名思義係指玩家要做嘅某啲任務：任務開始嗰陣，遊戲程式會給予清晰嘅指示，畀玩家知道**任務目標**係乜，然後玩家一係要走去遊戲地圖某個地方，做嗰一樣工作；又或者個遊戲程式喺任務開始嗰陣，會直接將玩家傳送去任務地圖嗰度。喺開放世界嘅遊戲中，任務大致等同於關卡。
## 任務類型

按主次嚟分：
***主線任務**，main quest：要爆機一定要完成嘅任務。
***支線任務**，side quest：唔完成都可以爆機，但完成咗呢啲任務會得到，例如係得到經驗值或者成就等。
:***循環任務**：喺 MMORPG 入便較常見，可以重複做，但係限住每日做得幾多次，做晒就要第二日先有得再做。

按性質嚟分：
***討伐任務**，kill quest：目標係打低某啲或者某個敵人。
***蒐集任務**，gather quest：目標係喺地圖當中搵到某啲物件返嚟。通常啲物件會難搵，又或者地圖危險四伏。
***遞送任務**，delivery quest：目標係將某物件由地圖嘅某個位帶去另一個位。設計上，好多時地圖中都會有敵人攻擊玩家角色，嘗試搶走或者偷走件物件。
***護送任務**，escort quest：目標係要令某 NPC 安全噉由某個地點到達另一地點，通常護送中途會有敵人攻擊該 NPC。
***塔防任務**，tower defense quest：目標係要防守住某個位置，玩家要擊退進犯嘅敵人，打低若干個呢啲敵人先至完成任務，又或者係要守住該地點，守一定時間。亦可以睇下塔防遊戲嘅概念。
*突擊任務，raid： MMORPG 當中，要求玩家打低若干個敵對玩家、若干個由電腦控制嘅敵人、或者某個好勁嘅大佬。喺粵港澳嘅打機用語中，時常會用**打 raid** 一詞嚟指攻略突擊任務嘅舉動。

## 遊戲相關
*強迫循環
*遊戲成就

## 睇埋
*麥高芬

## 引咗
成就

**成就**可以係：
* 事業上嘅成績。
* 悉地，佛教意思指成就嘅名詞，分為大、中、細三種共同成就。
* 成就 (電子遊戲)，電子遊戲裏面嘅特殊遊戲目標。
* 成就 (東漢)：東漢末年涼州刺史。
永久死亡

（）係某啲 MMORPG 會用嘅遊戲機制。喺一隻用永久死亡嘅 MMORPG 當中，如果一個角色死亡（生命值同命變咗 0），噉佢就會永遠唔可以再用（死咗）。有遊戲設計師認為，永久死亡機制令一隻 MMORPG 嘅世界變得更加像真，但又有設計師覺得呢個機制會搞到玩家冇癮。

## 相關
*Roguelike
## 攷
紙公仔系統

**紙公仔系統**（**paper doll**）係常見於 RPG 嘅機制：喺一隻用紙公仔系統嘅 RPG 當中，玩家可以撳某啲掣，進入一個俾佢執佢個角色嘅畫面嗰度；呢個畫面會顯示個角色由第三人身同前面望嘅樣，再俾玩家一柞選擇揀要裝備啲乜落佢嗰度。

## 參考
4X (電子遊戲)

係戰略電子遊戲一種，「4X」係指「eXplore, eXpand, eXploit, and eXterminate」（探索、擴張、利用、同殲滅）。喺 4X 嘅戰略遊戲當中，玩家會操控一柞單位，指揮柞單位探索一幅地圖（通常會用戰爭迷霧）；啲單位有自我複製同起嘢嘅能力，所以可以擴張個玩家領土；跟住玩家要利用自己領土內嘅資源；以及殲滅做緊同一樣嘢嘅對手。例子可以睇文明帝國系列。

## 參考
成瑤孆

**成瑤孆**（，）係香港女配音員。2010年4月入讀第4期無綫電視粵語配音藝員訓練班，同年7月加入無綫電視配音組。

## 出面網頁
* 
* 

類:無綫電視配音員
類:香港女配音員
瑤孆
陸惠玲

**陸惠玲**（，）係香港女配音員。

佢嘅師父係盧傑群（盧素娟嘅阿哥）、關子棟，1989年加入亞洲電視，1993年12月轉去無綫電視，2009年全面接手動畫《多啦A夢》嘅主角野比大雄香港版嘅配音，係呢個角色喺無綫電視嘅第三代配音員。

佢嘅配音生涯代表作包括：《山T女福星》嘅阿琳、《貓貓日記》嘅草鈺吐夢、《美少女戰士》系列嘅木野真琴、冥王雪奈、《幽遊白書》嘅幻海、《足球小將》系列嘅澤田德（德仔）、《四驅兄弟》系列嘅鷹羽龍、《婚紗小天使》嘅花咲桃子、《皇家雙妹嘜》系列嘅小早川美幸、《櫻桃小丸子》嘅野口笑子（野口同學）、土橋俊子、大野健一、《鋼之鍊金術師》系列嘅莉莎·福艾、《Keroro軍曹》嘅Keroro、《Running Man》嘅宋智孝、《延禧攻略》嘅孝賢純皇后（富察容音）等等。

佢喺1990-2000年代初期，曾經多次為平松晶子聲演嘅卡通角色配音，因此有「港版平松晶子」嘅花名。

## 出面網頁
* 

類:無綫電視配音員
類:香港女配音員
惠玲
微操作

**微操作**（**micromanagement**）係常見於戰略遊戲同模擬遊戲嘅用語；指隻遊戲俾玩家管理單位嘅細微行為，例如一隻戰略遊戲可以俾玩家制定幾百個單位大致上嘅策略，但又可以俾玩家直接控制細至一個個體單位做乜。有遊戲設計師覺得微操作容許更大嘅策略彈性，但又有人覺得吓吓要控制細微嘢好煩。
## 睇埋
*微觀管理
## 參考
快攻

**快攻**（**rush**，又有叫 **zerg rush** 或者 **zerging**）係戰略遊戲常用嘅一種策略，指玩家喺遊戲初期係噉勁消耗資源作出攻擊，務求有噉快得噉快打低對手；快攻策略攻擊力可以好驚，但通常一旦初期攻擊打唔低對手嘅話，就會因為資源消耗嗮而喺對局後期俾對手打低。

## 參考
二段跳

**二段跳**（），又嗌**二級跳**或**兩級跳**，係平台遊戲常見異能，指個角色喺跳起咗之後可以喺半空再跳多次，達到更大嘅高度。

## 參考
三角跳

**三角跳**（**wall jump**）係動作遊戲常見異能，指個角色喺跳起、掂到牆或者第啲垂直嘅物件嗰陣，可以再跳多吓去到更大嘅高度。喺現實世界入面，飛躍道都有類似嘅動作。

## 參考
陳卓智

**陳卓智**（，），係香港男配音員。

佢同鄺樹培、梁偉德同期入行，佢嘅代表作包括《鬼馬小夫妻》嘅謙二、《數碼暴龍大冒險》系列嘅石田大和、《足球小將GOAL!》嘅葵新伍、《多啦A夢》粵語版嘅胖虎（剛田武，首先係接替郭占美，之後畀黃啟昌取代）、《Running Man》嘅河東勳等等。

## 出面網頁
* 

類:無綫電視配音員
卓智
邊郁邊射

**邊郁邊射**（**strafing**）係射擊遊戲常見技巧，指個玩家一路開槍、一路將自己角色左右蟹行或者上下彈吓彈吓；如果兩個玩家對射，而且武器威力一樣，邊郁邊射嘅玩家會有優勢，因為敵人要打中佢會比較難－所以喺呢個情況下，邊郁邊射嗰方比較有可能最後會生存。

## 參考
遊戲機模擬器

**遊戲機模擬器**（video game console emulator）係一啲喺個人電腦上面行遊戲機遊戲嘅應用程式。

## 參考
老軟件

**老軟件**（**abandonware**）係指經已俾開發者同版權持有人忽略嘅軟件，所以亦都唔會有人為佢提供官方嘅支援。

## 參考
懷舊遊戲

喺打機用語上，**懷舊遊戲**（）係指一隻好舊、但好多玩家都對佢有美好回憶嘅電子遊戲，又或者用咗懷舊元素嘅新遊戲。

## 參考
冰雕

**冰雕**（）顧名思義，係指用冰整嘅雕塑。冰呢種材料好好用，可以雕成各式各樣嘅浮雕或者獨自企喺度嘅雕像都得。

冰雕呢種藝術常見於北半球緯度比較高嘅地區，諸如東北三省、日本嘅北海道、北歐以及加拿大等地：呢啲地區冬天嗰陣往往有長時間嘅零下氣溫，會有大量嘅冰同雪積聚，所以嗰頭嘅人就成日都用冰雪嚟整雕塑。

## 基本概論

同第啲形式嘅雕塑比起嚟，冰雕最大嘅特徵就係唔襟擺：一旦冬天結束，或者只係到咗冬天冇咁凍嘅時段，氣溫升返上去攝氏 0 度以上，冰雕就會開始溶；即係話冰雕通常都係要嘥多好多時間心機製作，但係整好咗都只係曇花一現，所以啲人多數都淨係喺盛事，例如係冰雪節或者搞婚禮，先會花時間同心機整冰雕；而喺氣候比較熱嘅地區，冰雕好多時會成為一種奢侈品，係有錢人先至會負擔得起嘅。

雖然話冰雕正常會喺凍（溫度攝氏 0 度以下）嘅環境整，但亦有可能喺較熱嘅環境整：有陣時啲人會出於好玩，喺溫度攝氏 0 度以上嘅環境下整冰雕；喺呢種情況下，通常個雕塑家會將嚿要雕嘅冰擺喺觀眾或者鏡頭面前，再用電鋸等嘅架生快速噉將嚿冰雕成想要嘅形狀，有本事嘅雕塑家可以用呢種方法喺幾分鐘內（嚿冰溶晒之前）雕好件作品，再將雕嘅過程當係一種表演噉吸引觀眾睇。

## 盛行地區
以下呢啲高緯度地區，都盛行冰雕：
*哈爾濱等東北三省多地：亦可以睇吓中國哈爾濱國際冰雪節。
*日本北海道札幌
*瑞典基律納
*加拿大魁北克省魁北克市
*加拿大亞伯達省愛民頓
*加拿大安大略省京士頓
*俄羅斯莫斯科

## 睇埋
*雕塑
*雪雕
*雪人

## 參考

*Amendola, Joseph (1994). *Ice Carving Made Easy*. New York, NY: John Wiley & Sons, Inc.

## 引述

## 註釋

## 拎
*
愛爾蘭人 (電影)

《**愛爾蘭人**》（*The Irishman*）係一部2019年嘅美國史詩式犯罪電影，由馬田史高西斯做導演同監製，編劇，改編嘅2004年回憶錄《》。主演係羅拔迪尼路、阿爾柏仙奴、祖柏斯，佢哋分別飾演、、。個故事講Frank Sheeran本身係貨車司機，後來跟咗黑幫大佬Russell Bufalino同埋佢個犯罪家族做殺手，而且佢跟埋好大勢力嘅主席Jimmy Hoffa揾食。

## 演員
* 羅拔迪尼路 飾演 
* 阿爾柏仙奴 飾演 
* 祖柏斯 飾演 
*  飾演 
* 波比簡拿威 飾演 Felix "Skinny Razor" DiTullio
*  飾演 成年嘅Peggy Sheeran
** Lucy Gallina 飾演 後生嘅Peggy Sheeran
*  飾演 
* 夏菲基圖 飾演
Lag

（；英文「延遲」噉解）係網上遊戲用語，指某一個熒幕嘅畫面落後於正常運作嘅熒幕嘅畫面，原因可能出於伺服器嗰邊或者用戶嗰邊，通常會搞到網上遊戲對局無法正常運作；所以網上遊戲嘅編程相當重視思考點樣減少玩家玩嗰陣出現 lag 嘅機會率。

Lag 本來係普通嘅電腦術語，泛指網路擠塞或者伺服器超載引致嘅 ｢慢咗｣，亦即係打咗嘢但係冇即時反應，除咗遊戲玩家會用之外，例如 IRC 嘅用家等等都會用。

## 參考
幀率

**幀率**（；，又叫 ）係動畫用語，指個熒幕或者銀幕每秒顯示幾多格；FPS 高嘅話就表示，個幕每秒能夠將顯示緊嘅影像變換好多次，即係更加能夠令個幕所顯示嘅畫面望落好似真係郁緊噉樣。

## 參考
香港效益主義黨

**香港效益主義黨**（英語：**Hongkonger Utilitarian Party**）係香港獨派政黨，2019年6月29號成立，主張效益主義，同覺得自由、民主同獨立符合效益。現任主席係劉康。

## 歷史
香港效益主義黨喺2019年6月29號，由劉康成立。香港效益主義黨主張效益主義係道德基礎，而效益就係受牽涉者嘅幸福：「任何道德句子，都可以邏輯等值咁轉換成經驗句子。任何事如果傾向於令受牽涉者幸福，就係啱。任何事如果傾向於令受牽涉者痛苦，就係錯。」香港效益主義黨覺得，自由、民主同獨立符合效益，而香港政府而家嘅政策違反效益，令香港人痛苦。

## 事件
### 向英美請求取締工聯會
工聯會會長吳秋北喺效益主義黨成立唔夠24個鐘，就建議香港政府取諦效益主義黨。2019年7月9號，效益主義黨主席劉康覺得，工聯會危害香港人自由，所以去到英國駐港領事館同美國駐港領事館，請求英國同美國取締工聯會，將工聯會列為「恐怖組織」，禁止工聯會成員入境英、美，同埋充公工聯會成員喺英國同美國嘅財產。劉康又請求美國建立香港人權民主法案。

## 參考
金宵大廈

《**金宵大廈**》（）係香港電視廣播有限公司製作嘅時裝奇幻穿越電視劇，由陳山聰同李施嬅領銜主演，並由高海寧、張曦雯、譚凱琪、黃致豪、林子善、劉江、黃子雄同鄧佩儀聯合演出，編審羅佩清，監製葉鎮輝。劇情主線係男女主角嘅宿世情緣，夾埋10個奇幻單元故仔。呢套劇喺2019年9月首播。

呢套劇喺2020年拍咗續集《金宵大廈2》，喺2022年4月首播。

## 前後節目

## 出面網頁
*金宵大廈 - tvb.com
風之少年系列

**風之少年**（；）原本係日本電子遊戲公司南夢宮嘅吉祥物，後嚟自己發展咗做一個電子遊戲系列。

## 睇埋
*解謎平台遊戲
肥媽有話兒

《**肥媽有話兒**》係2019年香港反逃犯條例修訂運動入面一首粵語歌，改編自澳洲女歌手Sia嘅《Chandelier》，歌手把聲係剪輯自撐警女藝人肥媽喺7月20號喺護港盟撐警集會講過嘅嘢，變成鬧香港警察係黑警嘅歌詞。

## 睇埋
*《願榮光歸香港》

## 出面網頁
*
*（由獨立唱作女歌手許東晴翻唱）
*
天氣之子

《**天氣之子**》係2019年日本動畫電影，由動畫大師新海誠執導，7月19號喺日本公映。呢齣戲講女主角有將落雨天暫時變做有陽光嘅超能力。

## 拎
* 
* 
* 
* 
* 
* 
* 
* 
* 
*
Telegram

**Telegram**（非正式簡稱TG）係一隻即時通訊軟件，佢嘅用戶端係開放原始碼軟件，但係伺服器端係專有軟件。用戶可以相互交換加密同消毀訊息，傳送相片、影片等所有類型檔案。官方提供手機版（Android、iOS、Windows Phone）、電腦版（Windows、macOS、Linux）同埋網頁版等多種平台用戶端；同時官方開放咗API，所以有好多第三方嘅用戶端可以揀。

2022年6月，Telegram推出咗要俾錢嘅Telegram Premium，每個月4.99美元。訂閱Telegram Premium之後可以用高級貼圖，頻道中唔會顯示贊助廣告，最多加入頻道數量有普通用戶嘅兩倍，中有更快嘅下載速度等額外功能。

## 各國使用
### 香港
喺反逃犯條例修訂運動嗰陣，示威者為咗避免畀香港政府追蹤，所以廣泛使用Telegram嚟傳送同示威相關嘅訊息。

## 參考

## 出面網頁
*
飛虎之雷霆極戰

《**飛虎之雷霆極戰**》（）係邵氏兄弟同優酷合作拍攝製作嘅時裝警匪電視劇，由苗僑偉、黃宗澤、馬國明、吳卓羲、吳啟華、陳山聰、蒙嘉慧同張曦雯領銜主演，由王敏德、梁競徽、蔡潔、苟芸慧、余香凝、譚凱琪、姜大衞、林嘉華、吳業坤、潘志文、鄭子誠同陳秀珠聯合主演，並由李佩斯同汪明荃特別主演，監製樂易玲同查傳誼。套劇名義上係《飛虎之潛行極戰》嘅續集，但劇情同角色都無任何關連。

套劇喺2019年9月6號喺優酷首播。

喺2019年，套劇原定亦會喺香港無綫電視翡翠台播，但由於受反修例運動影響，警民關係緊張，所以暫時抽起唔播住，但隨住反修例風波逐漸冷卻，到咗2020年5月18號至6月26號先至喺香港首播。

## 出面網頁
* 
* 飛虎之雷霆極戰 - tvb.com
*
小丑回魂2

《**小丑回魂2**》（）係一套2019年上畫嘅美國電影，係《小丑回魂》嘅續集。套戲由安迪慕式提執導，占士麥艾禾、謝茜嘉謝西婷、標赫特、艾西亞穆斯達化、積賴恩主演。
星際任務

《**星際任務**》（）係一套2019年上畫嘅美國電影，由占士加利執導，畢彼特主演。故仔講男主角出發去海王星搵老竇同埋救地球。
香港人權與民主法案

《**香港人權與民主法案**》（）係美國一個已經生效嘅法案，內容係透過捍衛香港嘅人權、民主同埋自治權，嚟保障返美國喺香港嘅利益。法案早喺2017年正式提出，到2019年6月香港爆發反修例運動之後，民主共和兩黨國會議員同意盡快審議個法案，結果喺同年9月25號，獲得美國國會參眾兩院嘅外交委員會分別通過。眾議院全體率先喺美東時間10月15號（香港時間16號凌晨）以口頭表決方式一致通過該法案，提交至參議院審議。11月19號（香港時間11月20號朝早），法案正式通過，一日後眾議院亦通過參議院版本。總統當勞侵喺2019年11月27號簽署法案，成為法例。

## 內容
最新版法案內容分為十個部分：
*一、簡稱；目錄
*二、定義
*三、政策聲明
*四、對1992年《美國－香港政策法》修訂
*五、香港執行美國出口管制，制裁法年度報告
*六、保護美國公民同埋其他人唔會被引渡到中國大陸
*七、查明綁架，採取其他行動鎮壓香港基本自由之徒
*八、個別外國人及其家庭成員禁止入境美國
*九、財務措施
*十、提交國會報告

根據國會研究辦公室報告，《香港人權與民主法》將會喺美國國內彰顯。法案會指示各部門評估香港政治發展係咪重有理由保持而家美國對香港獨特待遇。具體係：
* 國務卿要每年頒發香港自治權證明，以證明可以根據1992年美國《香港政策法》保留對香港特殊待遇（已改列入《2019年美國國防授權法案》並通過）。
* 總統要針對綁架香港書商同埋新聞記者行為；有份攻擊香港基本自由之人；因行使國際公認權利而引渡人到中國大陸嘅同謀，身處美國境內即遭到拘留或者審判，並凍結美國資產並拒絕有關人士入境。
* 要求總統發布一項戰略，以保護美國公民、企業免受修訂《逃犯條例》造成嘅風險，包括確定係咪修改《美國－香港引渡協定》、香港到美國旅行問題。
* 要求商務部長發布年度報告，以評估香港政府有冇充分執行有關敏感兩用物品（指民用、軍用）美國出口法規，執行美國同埋聯合國嘅制裁措施，特別係針對伊朗、北韓制裁。
* 明確指出，美國簽證申請人不得因佢參加同香港民主宣傳，人權或法治有關「和理非」抗議活動而被逮捕，拘留或採取其他不利政府行動而被拒絕簽證。

## 反應
中共外交部發言人耿爽表示法案「充分揭示美國有人搗毀香港，遏制中國發展惡意意圖。」而香港特區政府認為會對香港內政干涉，特區政府會維護自己自治權。

除咗中國大陸，受法案制裁一方都表示「反對」，例如伊朗譴責有關法案係一種「干預」。

## 參考

## 睇埋
*《美國－香港政策法》
*《香港自治法案》
* 美國財政部對損害香港自治官員嘅制裁
* 社會信用體系
* 銅鑼灣書店股東同員工連環失蹤
* 真普選
* 各國對中國威脅對應措施一覽
天空城堡

《**天空城堡**》（；），係2019年韓國時裝電視劇，由廉晶雅、李泰蘭、尹世雅、吳娜拉、金瑞亨等主演。故仔講一班上流社會女人點樣幫佢哋老公嘅事業同埋培育仔女。
4X

**4X**或**4x**可以係：

*喺電腦入面，放大鏡工具講嘅「放大到原嚟嘅4倍」噉解。
*喺電子產品成日講到嘅速率，意思係「4倍速率」。
* 4X (電子遊戲)：電子遊戲術語。
* LG Optimus 4X：LG廠商屬下嘅相機。
現代貨幣理論

**現代貨幣理論**（）係現代經濟學當中一個有關錢嘅理論。呢個理論主張，貨幣供應嘅上落係經濟活動嘅主要帶動因素，所以有權主宰貨幣相關政策嘅中央銀行（central bank）能夠做經濟上嘅調控－佢哋可以合法噉（例如）通過印銀紙同控制利率等嘅手段嚟刺激一個經濟體嘅經濟增長，而且喺經濟衰退嗰時，央行仲可以用同樣嘅方法幫手刺激經濟。

## 基礎

現代貨幣理論建基於以下呢條式：

:MV = PQ；當中
:M 係貨幣供應，
:V 係速度（velocity；定義為「每年經濟體內使錢率」），
:P 係貨品服務嘅價格，
:Q 係貨品服務總量。

假設 V 係恆定嘅，央行可以透過調節 M 嚟左右 P 同 Q 。

## 攷
石溪站

**石溪站**可以係：
*石溪站 (首爾)：首爾地鐵1號綫同3號綫嘅轉車站。
*石溪站 (廣州)：廣州地鐵3號綫嘅車站。
石溪站 (廣州)

**石溪站**（；）係佛山地鐵（廣州叫）嘅車站，2018年12月28號開通，喺海珠區工業大道南近金碧花園堆樓盤地皮範圍。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數車站一樣，雖然冇休息室，但母嬰室喺月台東邊，廁所喺月台西邊。

#### 打掂

#### 打橫

### 站廳
石溪站嘅站廳西邊係收費區，東邊係人行通道。站廳嘅收費區有專用𨋢、扶手電梯同樓梯往返月台。

### 商舖同自助服務
呢個站嘅空間有限，入面乜商舖都冇，不過有部自助服務。

### 月台
呢個站嘅嘅月台喺工業大道南嘅地底。

### 出入口

呢個站一共有3個出入口，分別係A、B同D。

## 頭尾班車信息同配線圖

## 車站歷史
### 規劃
========
喺早期嘅規劃入面，嗰時嘅4號綫經過工業大道南去到黃金圍一帶附近，不過份規劃冇提呢個站。但2003年重新規劃過呢條路線，呢條綫雖然喺工業大道南整咗個站，但係唔去黃金圍，而係向東繼續延長，路線變成。後嚟方案重根據所在地——石溪村，而改成「石溪站」。
========

### 工程
========
喺2010年10月28～29號嘅開通之後，呢個站因為喺度起緊而一直未開到。直到2015年，雖然呢個站起好嗮兼搞掂嗮驗收，但因瀝滘站嘅拆遷問題令開通時間一拖再拖，加上喺規劃呢條地鐵綫時，冇喺南洲站留低返轉頭條件。結果地鐵部門決定先將東延段開到燕崗做總站。呢個站一直成為幽靈車站直到2018年12月27號深夜先至結束。
========

### 開通
從2018年12月28號頭班車開始，因為東延段凈低嗰橛正式延長到瀝滘，呢個站亦正式開放。

## 利用狀況
個站附近都係啲住宅同大型樓盤，所以喺工作日期間，上落班高峰時有好多人喺呢個站上落，其它時間都冇乜人上落。

## 附近嘅建築同景區
### 小區
*金碧花園
*鳴翠花園

## 攷

## 上一站·下一站




類:廣州地鐵車站
類:海珠區鐵路站
狂野時速：雙雄聯盟

《**狂野時速：雙雄聯盟**》（）係一套2019年上畫嘅美國電影，係《狂野時速系列》嘅外傳。套戲由大衛雷奇執導，狄維莊遜、積遜史達頓主演。
袁嘉蔚

**袁嘉蔚**（，），花名「**田灣女孩**」、「**瑜伽蔚**」，係香港民主派女政治人，成員，南區區議會選區議員、社區參與事務委員會主席、南區平等機會工作小組主席、南區復康活動及長者友善社區工作小組副主席，亦係區諾軒立法會議員辦事處嘅南區社區幹事，專職處理田灣嘅地區事務。佢同時係香港眾志創黨主席羅冠聰前女友，自己亦做過香港眾志副主席，2018年退出咗。

## 簡歷
袁嘉蔚喺英屬香港出世，香港城市大學中文系畢業，讀書期間已經活躍參與社會運動，包括參與過2014年同佔領中環。佢2016年加入香港眾志，2017年佢男友羅冠聰被取消立法會議員資格後，佢曾經係其中一個接棒參加補選嘅人選，最終考慮知名度等等因素，決定由周庭出選，袁嘉蔚就做香港眾志副主席。2018年5月，佢無競逐連任副主席，同時宣佈退出香港眾志。同月佢決定落腳南區嘅田灣參與地區工作，同埋喺第6屆香港區議會選舉挑戰由2004年開始就任區議員嘅陳富明，結果以4191票打贏陳富明，成功當選。

2020年，袁嘉蔚喺社交平台Po咗玩倒立嘅相，有網民更幫佢起咗個「瑜伽蔚」嘅花名。同年，袁嘉蔚同另外兩個社運人士黃莉莉、何嘉柔開咗個YouTube頻道「番號ABC」講性話題。

2021年，佢同梁凱晴、岑敖暉因為參加維園六四燭光晚會而畀香港警察起訴非法集結罪名成立，佢同梁凱晴畀香港法官判處坐花廳4個月，即時被剝奪區議員席位。

## 出面網頁
* 
*

類:香港監犯
任嘉兒

**任嘉兒**（，），係一位香港泛民主派人士，中西區區議會大學選區前議員，本身佢擁有有註冊護士嘅資格，因為參選區議會而喺2019年7月辭職。佢亦係前香港大學學生會內務副會長。2019年，佢開始參與中西區區議會大學選區嘅地區工作。

## 簡歷
任嘉兒喺香港出世，喺香港大學先後完成護理學學士同社會科學（行為健康）碩士課程。皆因佢曾經喺香港大學所處嘅大學（原名半山西）選區生活過七年，對嗰區有感情，決定投身區內地區工作，同埋喺嚟緊嘅區議會選舉挑戰由1991年開始擔任區議員，並且冧莊28年嘅陳捷貴。不過期間發生一段插曲：皆因有位嚟自「反自動當選運動」嘅歐頌賢話想參選呢區，兩人又協調唔成，任嘉兒一度宣佈放棄嗰區地區工作，後尾喺街坊極力挽留下，最後都撒回咗退出嘅決定。結果，佢以超過五成嘅得票率（3135票）當選。2021年7月11號劈炮唔撈，結束區議員生涯。

## 出面網頁
*
梁凱晴 (政治人)

**梁凱晴**（，，），係香港民主派女政治人，觀塘願景召集人，曾經做過觀塘區議會月華選區議員、觀塘區發展及重建專責小組副主席，人稱「凱晴BB」、「港版綾瀨遙」。

## 簡歷
梁凱晴喺英屬香港出世，自細喺觀塘成長，中學讀，2017年香港理工大學會計學系畢業，隨即加入香港其中一間四大會計師樓畢馬威（KPMG）做會計工作。

2019年，佢受到反送中運動啟發，同幾位志同道合嘅後生仔合組地區組織觀塘願景，自己做召集人，揀未有民主派人士參選嘅「白區」落腳參與地區工作。佢自己揀咗月華選區，喺區議會選舉挑戰2007年當選後冧莊12年嘅親中派區議員徐海山（黨員、成員）。同年10月8號晚，梁凱晴擺緊街站嗰陣畀人襲擊，見暈同作嘔，要送入醫院。最後佢以54%得票率（攞到近3000票）成功當選。

2021年4月30號，佢响香港法院承認喺2020年6月4號晚參加維園六四燭光晚會，畀香港警察起訴明知而參與一個未經批准集結罪，因此被還押。5月6號畀香港法官陳廣池判佢坐花廳4個月（佢同岑敖暉、袁嘉蔚同時被強行剝奪區議員資格），但佢就刑期提出上訴，响7月20號刑滿出冊。

## 攷

## 出面網頁
* 
*
林倩同

**林倩同**（，），人稱「**深水埗二妹**」，係香港地區組織深水埗社區關注組嘅成員，專職處理深水埗區南昌中選區嘅地區事務。

## 簡歷
林倩同喺香港出世，自細住深水埗，以前讀德雅中學，法國巴黎藍帶廚藝學校嘅甜品課程畢業。2019年，佢受到反送中逆權運動啟發，同佢朋友、任職演員嘅冼錦豪合組地區組織深水埗社區關注組（深關組），佢參與南昌中選區嘅地區工作，同埋喺區議會選舉挑戰連任兩屆嘅區議員劉佩玉。本嚟初步點票佢領先對手1票，但計埋百幾張問題票之後，變成輸102票，反勝為敗。

喺2020年獨立電影《夜香·鴛鴦·深水埗》入面，其中一個單元《It's not gonna be fun》就係取材自佢喺香港修例風波期間嘅經歷。

## 出面網頁
*
賭俠1999

《**賭俠1999**》（英文：**The Conman**）係1999年上畫嘅港產片，由劉德華、張家輝、朱茵主演，王晶執導。

戲入面最經典嘅對白係張家輝嘅一句：「仆你個街，亞視嚟嘅喂！」

## 睇埋
*《賭俠大戰拉斯維加斯》
八位元

**八位元**（**8-bit**）係指喺電腦運算上有 8 個位嘅（二進制）整數、記憶體地址、同數據。
十六位元

**十六位元**（**16-bit**）係指喺電腦運算上有 16 個位嘅（二進制）整數、記憶體地址、同數據。
絕地要塞 2

**絕地要塞 2**（**Team Fortress 2**）係一隻英雄射擊遊戲，2007年10月10號發行。

類:單機遊戲

類:射擊遊戲
卡爾代朗山脈

**卡爾德隆山脈**（）係葡萄牙嘅山脈，位於該國南部，橫跨上阿連特茹同阿爾加維大區，最高點海拔578米，該山脈地區有好多條河。

類:葡萄牙地理
類:歐洲山脈
貝里茲

**貝里茲**（）係葡萄牙波圖區一個堂區。總面積4.31平方公里，總人口3229，人口密度749.2人/平方公里。
偽娘

**偽娘**（），又叫**偽女**、**女裝少年**、**女裝男子**，係日本文化入面指嗰啲打扮成女性外觀嘅男性。偽娘係ACG入面好常見嘅一種定型角色，喺呢啲作品入面嘅偽娘除咗用變裝，有時都會天生帶有啲傳統上被視為女性化嘅特徵。

偽娘通常喺生理上同心理認同上都係男性，如果係跨性別女性、變性人、雙性人等等，通常就唔會叫做偽娘。

偽娘社會背景係日本喺第二次世界大戰後女權主義嘅擴張同男性優越主義嘅縮減，加上日本泡沫經濟崩潰後長期嘅經濟衰退同勞動市場急劇放鬆規管，浮現出嚟嘅問題就係「男性嘅生活困難」。想著女裝嚟放鬆嘅現象，被視為21世紀初日本男性問題嘅映射（）。

## 真實世界

偽娘喺日本演藝圈唔係咩稀奇嘢，早喺17世紀嘅歌舞伎表演中，就有由男性演女角嘅「女形」。近代比較出名嘅有1950年代嘅美輪明宏。唔少日本樂團嘅成員都會扮偽娘，尤其係視覺系樂團，例如Versailles -Philharmonic Quintet-嘅前任同現任吉佢手 Jasmine You 同 Hizaki、Malice Mizer嘅吉佢手Mana、同埋和樂器樂團嘅貝斯手亞沙。

男性喺Cosplay時如果扮女性角色，叫做Crossplay，都係一種偽娘。

## 虛構作品

80年代嘅偽女代表作係江口壽史嘅漫畫《停止！！雲雀》（）。大空雲雀就係日本漫畫界最早嘅偽娘，據講係因為江口老師想搞笑當時日本最流行嘅少年少女戀愛。呢套漫畫喺1981年開始連載，2010年發佈最終篇《》（），總共發行咗二十七年。

90年代嘅偽娘代表人物係小野敏洋作嘅漫畫《光碼戰士》（），女主角係有棲川櫻（）。響《光碼戰士》第11話入面證實，有棲川櫻係一個有性別不安症嘅11歲少年：生理上係男性，但心理上係女性。同樣喺第11話入面，男主角虎堂烈（）話有棲川櫻唔係人妖：「佢嘅心理雖然係女人，但佢嘅身體係真真正正嘅男人！」《光碼戰士》喺呢種年齡層嘅漫畫月刊中，將偽娘作為女主角係相當大膽嘅做法；而喺有棲川櫻被證實係偽娘時，小野敏洋喺畫面左下角加咗個細小嘅畫格「描繪」，等讀者睇到嗰一頁時感到驚訝。有人話，佢見過有個男人知道有棲川櫻係男仔嘅時候「震驚過度」，瞓咗係地下。

2005年1月28號發售嘅十八禁漫畫《處女愛上姊姊》（）主角叫宮小路瑞穗（）。佢同2005年10月21號開播嘅《happiness!》（）配角渡良瀨定（）被認為係千禧年代嘅偽娘代表人物。

## 註

## 參考
愛爾蘭人

**愛爾蘭人**係一個歐洲民族，源自愛爾蘭島。而家估計全球有大約7000到8000萬人。主要聚居响愛爾蘭共和國同埋英國北愛爾蘭（兩處加埋約有640萬）。
蒙面歌手

《**蒙面歌手**》（***Masked Singer***）係個唱歌比賽電視節目，起源自韓國文化廣播（MBC），世界各地唔少電視台都買咗版權製作本地版本。

## 各地版本

*：《蒙面歌王》、《蒙面唱將猜猜猜》
*：《蒙面歌手 (澳洲)》
基督教中福教會

**基督教中福教會**（**Christian Church of Chinese Ministry**）係香港基督教嘅信義宗同福音派教會，香港註冊慈善團體。

## 歷史
### 中國福音事工促進會
基督教中福教會嘅前身係中國福音事工促進會建立嘅中福差傳教會，2008年5月正式正名做基督教中福教會，並且註冊成為香港嘅慈善團體。2009年1月中福教會創立國際天糧事工同中福差傳協會，以協助中國大陸同香港嘅慈善同福音事工。

## 教牧同工
*主任牧師 - 鄔小鶴牧師
*牧　　師 - 陳卓麗牧師、林偉明牧師、陳金誠牧師、梁君培牧師

## 附屬機構
*國際天糧事工
*中福差傳協會
*中國門徒訓練學院

## 歷屆牧師
*羅樹榮牧師

## 參考

## 出面網頁
* 基督教中福教會
* 國際天糧事工
* 堂會機構登記資料．基督教中福教會
* 天亞社中文網．tag中福教會
任務

**任務**（**Quest**）係指一個人擔任嘅職務或者使命，有責任去完成佢。響軍事上，任務都係有特定目標嘅軍事行動。
週期蟬

**週期蟬**（**periodical cicadas**；學名：*Magicicada*）係美國東北一個屬嘅蟬，特徵係生命週期有成 13 同 17 年咁耐。
## 種類
*十七年週期蟬
*十三年週期蟬
喜羊羊與灰太狼之喜氣羊羊過蛇年

（）係卡通片《喜羊羊與灰太狼》嘅第五部電影。

## 簡介
狼族終於都崛起啦，灰太狼整咗一架新型飛船攻打羊村捉羊。但是灰太狼掛住發明，唔理屋企，令到老婆紅太狼成日都要自己守住屋企。佢哋嘅溫馨甜蜜嘅婚姻生活開始變質，悍妻弱夫的甜蜜格局開始出現危機。青青草原都步入咗數碼時代，羊羊佢哋都有咗高科技嘅防禦系統同埋飛車，喜羊羊佢哋喺慢羊羊嘅領導下組成咗「羊羊特工隊」，去防禦灰太狼嘅進攻。因為灰太狼嘅發明，令到青青草原遭到神秘的詛咒，天氣唔受控制，災難來咗青青草原。只有神舟先至可以拯救青青草原。最後喺善良嘅「小蛇旺財」嘅幫助下，喜羊羊佢哋拯救咗青青草原。

## 出場人物
### 國語
* 喜羊羊-- 祖麗晴
* 灰太狼-- 張琳
* 懶羊羊/小灰灰-- 梁穎
* 慢羊羊/包包大人/泰哥/瀟洒哥/黑大帥-- 高全勝
* 紅太狼-- 趙娜
* 沸羊羊/旺財-- 劉紅韵
* 美羊羊/暖羊羊/蛇媽-- 鄧玉婷
* 蛇大伯（彪哥）-- 趙然
* 蛇爸-- 陳軼

### 粤語
* 喜羊羊-- 曾佩儀
* 灰太狼-- 羅偉傑
* 懶羊羊-- 林芷筠
* 小灰灰-- 吳敏熹
* 慢羊羊-- 黄志明
* 紅太狼-- 劉惠雲
* 沸羊羊-- 曾秀清
* 美羊羊-- 徐子珊
* 暖羊羊-- 程文意
* 旺則-- 周娉婷
* 蛇大伯（彪哥）-- 麥長青
* 蛇爸-- 陳旭明
* 蛇媽-- 李紫昕

## 歌
### 普通話
# 開心的戰鬥（徐子珊）（主題曲）
# 我要高飛（李紫昕）
# 山歌對唱（祖麗晴，張琳）
# 保衛地球（胡彥斌）

### 粵語
# 戰鬥號力（賴偉鋒）（主題曲）
# 我要高飛（李紫昕）
# 山歌對唱（曾佩儀，羅偉傑）
# 得天獨厚（李逸朗）（片尾曲）

## 參考

## 出面網頁
*
*
*
*
*
*喜羊羊與灰太狼大電影5官方網站
張預東

**張預東**（，原名**張裕東**，）係香港男配音員同前童星。

張裕東喺1990年代以童星身份開展演藝事業。1995年兼任自由身配音員，2004年離開無綫電視。2008年1月重返無綫電視並轉往配音組，2021年1月再次離開無綫電視。

## 出面網頁
* 
* 

類:香港男配音員
類:前無綫電視男藝員
類:香港華仁書院舊生‎

裕東